Izrael i Palestina: Humanitarna pomoć stiže u Gazu, krhko primirje Izraelaca i Palestinaca, obe strane proglasile pobedu - Naslovi.net\nIzrael i Palestina: Humanitarna pomoć stiže u Gazu, krhko primirje Izraelaca i Palestinaca, obe strane proglasile pobedu\nNedugo pošto je objavljeno da je dogovoreno primirje, oglasile su se sirene za uzbunu i na jugu Izraela i pojasu Gaze.\nBBC News 22.05.2021\nPrvi konvoji humanitarne pomoći stigli su u Gazu nekoliko sati pošto je primirje između Izraela i palestinskog ekstremističkog pokreta Hamas stupilo na snagu.\nHiljade Palestinaca vratilo se i zateklo uništene domove. Obnova srušenih naselja bi mogla da traje godinama, kažu zvaničnici.\nSvetska zdravstvena organizacija pozvala je obe strane da uspostave koridore za evakuaciju ranjenika.\nViše od 250 ljudi je ubijeno tokom 11 dana sukoba, većinom u oblasti Gaze. I Izrael i Hamas su proglasili pobedu.\nU južnom delu Izraela, meštani su proslavljali pobedu, ali su mnogi zabrinuti verujući da je pitanje novog sukoba u ovom regionu samo pitanje vremena.\nI Palestinci su masovno izašli na ulice odmah pošto je počelo primirje, a zvaničnik Hamasa upozorio je da su ruke ovog pokreta i dalje na „na okidaču".\nAmerički predsednik Džo Bajden rekao je da je primirje „istinska prilika" za napredak.\nKamioni natovareni humanitarnom pomoći ušli su u Gazu u petak\nKamioni sa humanitarnom pomoći brojnih agencija, među njima i onih povezanih sa Ujedinjenim nacijama, počeli su da pristižu u Gazu noseći dugo očekivane lekove, hranu i gorivo u Gazu pošto je Izrael dozvolio otvaranje prelaza Kerem Šalom.\nViše od 100.000 ljudi bilo je prisiljeno da napusti domove na ovoj teritoriji koju kontroliše ekstremistička grupa Hamas, a skoro 800.000 nema pristup tekućoj vodi, saopšteno je iz UNICEF-a.\nPalestinski zvaničnici kažu da će biti potrebne desetine miliona dolara za obnovu već osiromašene enklave u kojoj vlada i epidemija Kovida-19.\nMargaret Haris, predstavnica za štampu Svetske zdravstvene orgnizacije, pozvala je na trenutno omogućavanje pristupa zdravstvenim i medicinskim zalihama i ljudstvu, rekavši da su lokalne bolnice već preopterećene velikim brojem ranjenih.\nVeć godinama, ova oblast se nalazi pod povremenim ograničenjem prolaza ljudi i robe zbog tvrdnji Izraela i Egipta da se ovi putevi koriste za isporuku oružja Hamasu.\nPalestinians poured onto the streets of Gaza soon after the truce began\nNapetosti između Izraelaca i Palestinaca počele su da rastu pre nekoliko nedelja u okupiranom istočnom Jerusalimu, a onda su počeli i sukobi pripadnika dve zajednice u tom delu grada.\nHamas, koji kontroliše Gazu, počeo je raketne napade, a prethodno je ova ekstremistička organizacija zahtevala od Izraela da povuče bezbednosne snage iz istočnog Jerusalima.\nPošto je Hamas započeo raketiranje, izraelska vojska je odgovorila vazdušnim napadima.\nTokom 11-dnevnih ratnih dejstava, u Gazi je ubijeno najmanje 232 ljudi, među kojima više od 100 žena i dece, navodi tamošnje ministarstvo zdravlja.\nIzraelska vojska tvrdi da je među žrtvama u Gazi najmanje 150 ekstremista, a Hamas ne objavljuje broj poginulih boraca.\nU Izraelu je od sada poginulo 12 ljudi, među kojima dvoje dece, navode zdravstvene službe.\nIzraelska vojska je saopštila da su do sada palestinski ekstremisti iz Gaze ispalili oko 4.000 raketa.\nU četvrtak je izraelska vojna avijacija izvela više od 100 napada na infrastrukturu Hamasa u severnom delu pojasa Gaze.\nPalestinski ekstremisti lansirali su istog dana više od 300 raketa u pravcu Izraela.\nŠta su rekli predstavnici sukobljenih strana?\nKabinet za političku bezbednost Izraela saopštio je da je „jednoglasno prihvatio preporuku" za prihvatanje primirja.\n„Političke vođe naglasile su da će stvarna situacija na terenu utvrditi našu kampanju u budućnosti", navodi se u saopštenju.\nBeni Gans, izraelski ministar odbrane, u poruci na Tviteru je napisao da je ofanziva na Gazu „donela neverovatne vojne dobitke".\nZvaničnik Hamasa rekao je za agenciju AP da primirje koje je proglasio Izrael predstavlja pobedu za palestinski narod i poraz za premijera Benjamina Netanjahua.\nPrimirje je počelo u ponoć po srednjeevropskom vremenu, a veliki broj Palestinaca odmah je izašao na ulice da slavi.\nIz zvučnika sa džamija puštana je poruka da je „pokreta otpora pobedio okupatore u bivi Mač Jerusalima".\nAli Basem Naim, član Saveta za međunarodne odnose Hamasa, rekao je za BBC da je skeptičan da li će primirje potrajati.\n„Bez pravde za Palestince, zaustavljanja izraelske agresije i zločina nad našim narodom u Izraelu, primijer će biti krhko", rekao je on.\nEzat Al-Rešik, član Hamasovog političkog biroa, upozorio je Izrael.\n„Tačno je da bitka završava danas, ali Netanjahu i ceo svet treba da znaju da su naše ruke na okidaču i da ćemo nastaviti da jačamo snagu našeg otpora", rekao je Al-Rešik za novinsku agenciju Rojters.\n„Poručujemo Netanjahuu i njegovoj vojsci: Ako se vi vratite, i mi ćemo".\nPalestinci na ruševinama zgrade u Gazi\nDžeremi Vouven, Urednik za Bliski istok\nKao i u prethodnim sukobima otkako je Hamas preuzeo kontrolu nad Gazom 2007, obe strane tvrde da su pobedila.\nJedan od zvaničnika Hamasa rekao je za BBC u Gazi da je Izrale obećao da će „skloniti ruke sa naselja Šeik Džara i džamije Al-Aksa".\nRadi se o jednoj od najvažnijih džamija u islamu i o delu Jerusalima u kojem su početkom meseca izbili protesti zbog pokušaja iseljavanja palestinskih porodica.\nIzrael je demantovao ove tvrdnje.\nBeni Ganc, ministar odbrane, u saopštenju je naveo da je u prethodinh 11 dana Izrael ostvario vojna dostignuća „bez presedana i od velike strateške važnosti u borbi protiv terorističkih organizacija u Gazi".\nPreživeli i oni koji su otali bez domova u bombardovanjima i raketiranjima ne tvrde da su pobedili.\nU ovom sukobu mnogo je više stradalih i ranjenih Palestinaca, a šteta u Gazi procenjuju se u stotinama miliona dolara.\nObe strane su stvorile i sopstvene narative o pobedi.\nOvo je četvrti ratni sukob između Izraela i Hamasa od 2008.\nU svakom od njih, pa i onim malim sukobima, obe strane su tvrdili da su pobedile i tako već posađivale seme novih sukoba.\nJedno je sigurno - ako se status kvo ne promeni - čeka nas još ovakvih sukoba.\nHamas je zahtevao da Izrael povuče policijske snage odatle, kao i iz obližnjeg naselja Šeik Jarah pretežono naseljeno Arapima, gde se Palestincima preti iseljavanje sa zemlje za koju jevrejski naseljenici tvrde da na nju polažu pravo.\nSukobi Izraela i Palestinaca: Čime sve raspolaže Hamas i kakva je snaga oružja\nNapetost je već bila na vrhuncu povodom obeležavanja Dana Jerusalima - izraelskog nacionalnog praznika kojim se slavi vojno zauzimanje istočnog Jerusalima 1967. godine.\nTog dana mladi cionisti - jevrejski nacionalisti - obično organizuju marš uglavnom kroz delove Jerusalima u kojima žive muslimani.\nUN su saopštile da bi Izrael trebalo da otkaže iseljavanje Palestinaca i da primeni „maksimalno ograničenje u upotrebi sile" protiv demonstranata.\nPolicajci su u ponedeljak ujutru dobili naređenje da uđu u kompleks kako bi „rasterali demonstrante".\n(BBC News, 05.22.2021)\nBregzit: Kako izgleda Velika Britanija pet godina pošto je glasala da izađe iz EU\nBBC News pre 14 sati\nŽivotinje: Kakva sreća - džinovska panda rodila blizance u zoološkom vrtu u Tokiju\nHrana i zdravlje: Šta su ultra-prerađevine, zašto ih toliko volimo i šta radi našem telu\nVođa Hamasa u Gazi prvi put u javnosti od početka rata s Izraelom\nN1 Info 22.05.2021\nLider Hamasa na ulicama Gaze\nVeselje u Gazi zbog uspostavljenog primirja\nBajden: Moja stranka i dalje podržava Izrael\nNovi magazin 22.05.2021\nUNEvropska UnijaIzraelPalestinaHamasEgipatSavet bezbednostiErdoganRojtersVanredno stanjeEUVelika BritanijaTel AvivJerusalimBBCdiplomatijaAntonio GuterešSvetska zdravstvena organizacijaDžo Bajden\nBlic pre 35 minuta\nRadio 021 pre 53 minuta\nRjabkov: SAD ignorišu apele Moskve da istraže sajber napade\nNova pre 53 minuta\nJužne vesti pre 53 minuta


Srbin sa grbom Partizana vozi po SAD, Amerikanci zbunjeni (foto) - Sputnjik Srbija\n19:40 24 Januar 2020\nSrbin sa grbom Partizana vozi po SAD, Amerikanci zbunjeni (foto)\n09:59 25.12.2019 (osveženo 17:10 25.12.2019) Preuzmite kraći link\nLazar Balać je Srbin koji živi i radi u Čikagu. Obišao je celu Ameriku, a zbog ljubavi prema jednom srpskom klubu rešio je da svoj kamion ukrasi njegovim grbom.\nTako grb Partizana juri putevima SAD, a kako Balać kaže — mnogim Amerikancima je to veoma zanimljivo.\n„Ceo život sam uz taj klub“, rekao je on, objašnjavajući odakle mu ideja da ovako ukrasi kamion, prenosi Telegraf.\nKaže da iz Čikaga dolazi da gleda Partizan, a putovao je čak u Norvešku i Tursku na utakmice.\n„Amerikanci zbog petokrake misle da sam Rus, pa im onda bude zanimljivo kada im objasnim“, rekao je on.\nKako kaže — postoje Amerikanci kojima je srpska istorija posebno zanimljiva. Jedan od njih je i njegov poznanik Flint Vilijams, koji je toliko postao oduševljen Srbijom da sada „guta informacije“ o toj zemlji.


Somborski oglasnik Partnerski sajt Jooble: Posao u Srbiji, Poslovi Sombor\nPoštovani korisnici, skrenuta nam je pažnja da se na oglasniku pojavljuju oglasi koji nisu u skladu sa pravilima korišćenja. Takođe, dešava se da korisnici, slučajno ili namerno, ostave pogrešan broj telefona koji je najčešće i jedini kontakt podatak, pa taj oglas gubi smisao.\nMolimo vas da nam ukoliko uočite neki od takvih oglasa pošaljete poruku sa kontakt stranice navodeći ID broj oglasa. Isto tako, molimo korisnike da zapamte lozinku koju su odabrali prilikom predaje oglasa i da isti obrišu ukoliko više nije aktuelan, kako zbog sebe, tako i zbog drugih korisnika. Hvala vam što koristite www.somborski-oglasnik.com.


Mobil Auto | U Beogradu održana tradicionalna manifestacija Dan sećanja na žrtve saobraćajnih nezgoda\nU Beogradu održana tradicionalna manifestacija Dan sećanja na žrtve saobraćajnih nezgoda\nJuče je na Saobraćajnom fakultetu u Beogradu održana tradicionalna manifestacija Dan sećanja na žrtve saobraćajnih nezgoda. Rezolucijom Ujedinjenih nacija od 2005. godine ova akcija obeležava se u celom svetu.\nOvogodišnju manifestaciju zajedno su organizovali Saobraćajni fakultet u Beogradu, Fakultet tehničkih nauka Univerziteta Novi Sad, Kriminalističko-policijska akademija, Uprava saobraćajne policije, Sektor za vanredne situacije, Auto-moto savez Srbije, Agencija za bezbednost saobraćaja, Crveni krst, Institut za transfuziju krvi, Gradski zavod za hitnu medicinsku pomoć, Komitet za bezbednost saobraćaja i brojne nevladine organizacije koje se bave ovom problematikom.\nU okviru obeležavanja Svetskog dana sećanja na žrtve saobraćajnih nezgoda u Srbiji, predstavljen je Priručnik za prevenciju povreda u drumskom saobraćaju Svetske zdravstvene organizacije, održan seminar na temu prevencije povreda u saobraćaju, kao i pokazna vežba ukazivanja prve pomoći nastradalima u saobraćajnim nezgodama u organizaciji Crvenog krsta, Službe hitne pomoći, pripadnika MUP i vatrogasaca. Ovom prilikom preko 200 učesnika manifestacije potpisalo je Deklaraciju o bezbednosti saobraćaja.\nPoruka koja je danas upućena ima za cilj podizanje svesti o značaju bezbednosti saobraćaja i mogućnostima da se smanji broj i posledice saobraćajnih nezgoda preduzimanjem odgovarajućih sistemskih mera i aktivnosti. Svake godine 1,3 miliona ljudi pogine u saobraćajnim nezgodama širom sveta, a povrede u saobraćaju su vodeći uzrok nasilnih smrti koji se ipak može predvideti i sprečiti.\nAuto-moto savez Srbije, kao jedan od vodećih subjekata koji se kroz svoje brojne akcije i preventivu bavi unapređenjem bezbednosti u saobraćaju, aktivno je učestvovao na današnjoj manifestaciji. Izraženo je očekivanje da će celokupna stručna javnost, sve nadležne institucije, ali i pojedinačni učesnici u saobraćaju uložiti dodatni napor da se značajno unapredi nivo bezbednosti saobraćaja u našoj zemlji u bliskoj budućnosti.\nPodaci Uprave saobraćajne policije MUP Srbije pokazuju da je stanje bezbednosti saobraćaja na putevima u našoj zemlji na najvišem nivou u novijoj istoriji. Broj poginulih lica u 2012. godini gotovo je prepolovljen u odnosu na 2001. godinu, a broj saobraćajnih nezgoda je sa 67.786 koliko ih se desilo 2008. godine pao na 37.468 u 2012. godini. Ipak, i dalje su alarmantni podaci da se, samo u prvih 10 meseci ove godine, u Srbiji dogodilo 30.353 saobraćajne nezgode u kojima je 521 život izgubljen, a povređeno je 15.375 osoba. Iako su efekti dosadašnjih mera i Zakona o bezbednosti saobraćaja dali značajne rezultate, ozbiljniji pomaci se mogu očekivati samo angažovanjem društva u celini i podizanjem svesti o značaju bezbednosti saobraćaja.\nključne reči: bezbednost saobracaja, dan secanja, saobracaj, zrtve


Džošua Kimih - Blic Sport\nNIKAD SLABIJI REAL Kad Bajernovi igrači analiziraju poraz: "Realno - 5:2 za nas", "Rekao bih 7:2!"\nU fudbalskom klubu Bajern nije vladala panika zbog poraza od madridskog Reala (1:2) u prvom meču polufinala Lige šampiona. Štaviše, igrači minhenske ekipe su rivala nazvali "nikad slabijim".\nFudbaleri Bajerna doživeli su poraz od Reala na svom terenu sa 1:2, u prvom meču polufinala Lige šampiona i sada Bavarce u revanšu u Madridu očekuje težak posao.\nDOGOVORENO Bajern ne da nikom reprezentativca Nemačke\nFudbaler Bajerna Džošua Kimih produžio je ugovor sa klubom do leta 2023. godine, objavljeno je na sajtu prvaka Nemačke.\nBajern doveo tinejdžera iz druge lige da zameni Alonsa i Švajnštajgera\nŠampion Bundeslige Bajern Minhen angažovao je mladog reprezentativca Nemačke Džošuu Kimiha i dosadašnjeg fudbalera Lajpciga za 7 miliona evra.


EPIDEMIOLOZI POZIVAJU NA UZBUNU: u Francuskoj pritisak na bolnice sve veći\n22. marta, 2022 Vesti iz Francuske Napišite komentar\nPorast broja novozaraženih Kovidom primećen poslednjih dana i počinje da stvara pritisak na bolnice u Francuskoj. Ova epidemija je nastavak petog talasa. Ali neki stručnjaci ukazuju na pojavu posebnog talasa povezanog sa rastom varijante virusa BA.2. Međutim, ističu da ovaj talas ne bi stvorio toliki pritisak kao prethodni talasi jer je virus oslabio, piše TF1.\nU Francuskoj tek što su ukinuta sva ograničenja broj novozaraženih počinje da raste, da li će Francuzi zbog ovoga biti oslobođeni većine zdravstvenih ograničenja i hoće li moći da izbegnu još jedan talas Kovid-19 u narednim nedeljama? Nakon oporavka kontaminacije i stope incidencije primećene od početka marta, ono što sada zabrinjava su novi prijemi u bolnice koji se stabilizuju, navodi se u najnovijem epidemiološkom biltenu javnog zdravlja Francuske. „Već dva dana broj hospitalizacija ne opada“, izjavio je ministar zdravlja Olivier Veran u ponedeljak za Le Parisien.\n,,Prijemi se ponovo povećavaju već osam dana i dolasci na intenzivnu negu su manje-više stabilni, kao i broj umrlih. Što znači da više ne opada”, brine sa svoje strane epidemiolog Catherine Hill u L’Express, dokaz da „epidemija ponovo počinje”.\nOvoga se plaši i profesor Remi Salomon, pedijatar u bolnici Necker u Parizu i predsednik medicinske komisije AP-HP Establishmenta, koji se oslanja na primer određenih regiona. „U Bretanji zaista raste“ u pogledu prijema, upozorio je ovog ponedeljka na RMC-u pre nego što je spomenuo „rizik od novog talasa u bolnici“, koji bi, međutim, trebalo da bude „manje snažan od prethodnih“.\nTagovi: Francuska - korona virus - novi talas - porast broja novozaraženih


OS BiH dobile još jednog oficira sa Kraljevske vazduhoplovne Vojne akademije\nFoto: N.N. | OS BiH dobile još jednog oficira sa Kraljevske Vojne akademije\nN.N. 07.05.2021 12:48\nSARAJEVO – Kadet Emir Ramić iz BiH uspješno je završio školovanje Svečanom paradom na Kraljevskoj vazduhoplovnoj Vojnoj akademiji u Kranvelu čime su Oružane snage Bosne i Hercegovine dobile još jednog oficira koji će ubrzo biti u poziciji da stečena znanja i iskustva prenosi u svojoj jedinici.\nOn je promovisan juče na svečanoj paradi na Kraljevskoj vazduhoplovnoj Vojnoj akademiji u Kranvelu juče je obilježen završetak "Modular Initial Officer Training Course No3", saopšteno je iz Ministarstva odbrane BiH.\nImenovani su u sklopu svečanosti obavili razgovor sa zamjenikom komandanta Vazdušnih snaga generalmajorom Ričardom Madisonom. To je bila prilika da se zahvale Ujedinjenom Kraljevstvu Velike Britanije i Sjeverne Irske na ukazanoj mogućnosti koja se pruža kadetima iz BiH za školovanje na ovoj prestižnoj vojno-školskoj ustanovi, izražavajući uvjerenje da će se ova praksa nastaviti.\nSDS: Očuvanje Srpske prioritet\nNS RS: Nema pravnog osnova za izuzimanje zemljišta od RS\nSlužen parastos za 24 Srba ubijenih u srebreničkom selu Ratkovići\nKovačević: Srpska neće ostati u BiH u kojoj nije poštovana\nPredsjednica RS: Formiran tim za razgovore o budućnosti BiH\nVlada RS iz procedure povukla dva Nacrta zakona\nSlužen parastos srpskim žrtavama ustaških zločina u Srebrenici


ISTORIJU PIŠU PRIJATELJI\nBALKAN PERSPECTIVES TODAY upravlja organizacijom regionalnih i međunarodnih konferencija visokog nivoa. Namera nam je da kroz dijalog postanemo pokretačka snaga promena na Zapadnom Balkanu. Mi spajamo lokalne i međunarodne lidere, donosioce odluka, eksperte iz različitih oblasti, mlade ljude i javnost kako bismo identifikovali, formulisali i razumeli izazove i prilike i dogovorili zajedničke korake ka stvaranju boljih društava na Zapadnom Balkanu.\nBALKAN PERSPECTIVES TODAY je centar za dijalog o najdelikatnijim, najtežim nerešenim pitanjima koja koče politički i ekonomski razvoj u jugoistočnoj Evropi. Težimo ka evropskoj i evro-atlantskoj budućnosti za naše ljude, poštujući i podstičući jačanje saradnje sa drugim globalnim liderima, poput Kine i Rusije.\nIdeja iza projekta BALKAN PERSPECTIVES TODAY je da pruži stručnu podršku vladama Zapadnog Balkana radi razvoja boljih opštih sistema upravljanja za građane i privredu i da ih pripremi za članstvo u Evropskoj uniji.\nPočeci rada BALKAN PERSCPETIVES TODAY se vezuju za delovanje i projekte Instituta za javnu politku, regionalne think tank organizacije koja dugi niz godina svoje aktivnosti realizuje u cilju istraživanja politika, deljenja znanja i povezivanja, pokrivajući širok dijapazon tema koje su od značaja za budućnost Zapadnog Balkana.\nZnačaj misije Instituta za javnu politiku, da obezbedi stabilnost, ekonomski razvoj i vladavinu prava u zemljama regiona, prepoznali su brojni visokoreferentni saradnici iz akademskog i političkog miljea, kao i pripadnici medijskog i civilnog sektora. Tako je nastao BALKAN PERSPECTIVES TODAY kao forum koji spaja eksperte iz raznih oblasti sa javnošću i donosiocima odluka, kroz koji svojim iskustvima i znanjem oni doprinose progresu društveno-političkog života.\nOsnovni cilj organizacije BALKAN PERSPECTIVES TODAY je da poboljša i produbi razumevanje i izgradi poverenje u okviru regiona i van njega, pružanjem platforme za razgovor o gorućim temama, razmenu primera najbolje prakse i ispitivanje vrednosti inovacija i njihovih različitih dimenzija sa socijalnog, tehnološkog i organizacionog aspekta u potrazi za zajedničkim interesima.\nBPT vas poziva da uzmete učešća u dijalogu o ekološkim pretnjama, o socijalnim i ekonomskim izazovima, o zajedničkim bezbednosnim pretnjama. Mi želimo da spojimo inkluzivnost i veštačku inteligenciju, rod i digitalizaciju, ljudska prava i depopulaciju.\nVerujemo da istoriju pišu prijatelji. Vidimo prijatelje u svim zemljama koje okružuju Srbiju. Spremni smo da radimo sa njima kako bismo zatvorili jaz između naroda, nacionalnosti, privreda, društava, kultura i religija. Zajedno s našim susedima, spremni smo da proglasimo početak održivog mira na Balkanu.


Stefan gasi 20 svećica!\nStefan Kovačević je na kontrolnoj utakmici u Rumi zadobio neugodnu povredu, odmah nakon debija u plavo belom dresu. Sada se u rodnom Čacku se oporavlja, prati svoje saigrače i za tri meseca se nada povratku na teren. Nakon hirurškog zahvata na kolenu, uskoro kreće sa radom u teretani.\nStefan je svojevremeno imao i nastupe u državnoj selekciji do 17 godina. Sada su rodjendanske zelje drugačije: - "Ovaj mlad sastav je prepun elana, svi su izvanredni momci i čvrsto verujem da na krilima te mladosti možemo do trofeja kupa. To mi je velika želja za rodjendan, uz naravno povratak na teren, kako bi pomogao saigračima."\nKapiten Vasiljević, svi saigrači i stručni štab OFK Beograda žele Stefanu da se što pre oporavi i da se priključi klupskim radovanjima. Vasiljević je zadovoljan uslovima, kao i ostali igrači, nestrpljiv je da se počne polako sa sparing utakmicama, a po pitanju novajlija kaze da su se dobro uklopili i da su prava pojačanja za OFK Beograd. Radi se dva puta dnevno, a na manje povrede se žale samo Pilica i Damjanović. Pilica je već bolje, on i Damjanović i dalje treniraju individualno, a lakšu povredu je zaradio Gajić, medjutim, za sada bezopasno.


Horto, Pelion, Grćka - Hotelski smeštaj - AquaTravel.rs\nPrimorsko selo, Horto, nalazi se na južnom delu Peliona u zalivu Pagasitikos. Udaljeno je od Volosa 46km, plaže sa egejske strane udaljene su oko 20km, a udaljenost između Horta i centralnog sela u oblasti (Argalasti) je samo 6km.\nHorto je idealan za porodični odmor, daleko od gradskog zagađenja, uz sve aktivnosti koje su vam potrebne dok letujete. Svaki posetilac Hortoa ima priliku da uživa na glavnoj seoskoj plaži i ostalim okolnim plažama koje imaju kristalno čistu vodu Egejskog mora. Na ovom području možete i planinariti po prelepoj prirodi.\nMesto Horto je potpuno organizovano u pogledu turističke industrije, ali ipak zadržava svoju prirodnu i tradicionalnu lepotu. Odmor u Hortou obećava mir i opuštanje, zanimljive aktivnosti u predivnoj prirodi, kao i ukusnu morsku hranu u tavernama na obali. Posetioci mogu uživati u bezbrižnom i razmaženom osećaju, daleko od buke i stresa svakodnevnog gradskog života.\nResort Leda Vilage smešten je na samoj granici živopisnog primorskog sela Horto na poluostrvu Pelion obećava opušten i jedinstven odmor. Prostire se na površini od 30 hektara duž fantastične plaže.


Forum socijalnih inovacija: Do promene i napretka kroz socijalno preduzetništvo – Smart kolektiv\nForum socijalnih inovacija: Do promene i napretka kroz socijalno preduzetništvo\nHome|Aktuelnosti|Forum socijalnih inovacija: Do promene i napretka kroz socijalno preduzetništvo\nadmin2020-08-24T13:37:24+00:0022 априла, 2016|\n22. april 2016. – Najveći godišnji događaj posvećen socijalnom preduzetništvu i održivosti civilnog društva, Forum socijalnih inovacija, održan je u Beogradu, okupivši 200 lidera iz civilnog, privatnog i javnog sektora iz Srbije i regiona.\nSocijalna preduzeća zapošljavaju preko 14 miliona ljudi u EU, što dokazuje da socijalna ekonomija igra važnu ulogu u stvaranju novih poslova i socijalnim inovacijama. „Različiti projekti i inicijative pokrenuti u Srbiji potvrđuju da je moguće primeniti ekonomski efikasne projekte zasnovane na snažnim socijalnim vrednostima. Međutim, potrebno je razviti sistem sistemske podrške socijalnom preduzetništvu, kao što je to u evropskim zemljama, gde posebni propisi i dokumenti javne politike podržavaju socijalno preduzetništvo, i gde socijalna preduzeća imaju pristup finansijama od preko 500 miliona evra„, izjavio je Neven Marinović, direktor Smart kolektiva.\n„Socijalna preduzeća koja donose stručnost, resurse i uvide koji su jedinstveni za sposobnosti i strateške potrebe zajednice mogu imati daleko veći uticaj nego sama finansijska podrška„, rekao je Jeff Skarin, zamenik direktora Kancelarije za demokratiju i ekonomski rast u USAID Srbija.\nPredstavnici uspešnih socijalnih preduzeća iz Srbije, regiona i Evrope – Euclid Network (Velika Britanija), Fondacija Mozaik (Bosna i Hercegovina), Ideas Factory (Bugarska), Etička Banka (Hrvatska), Apiform (BiH), i Vlade Republike Slovenije, razmatrali su trendove i dobre prakse u podršci i razvoju socijalnih inovacija. Predstavnici Erste Banke, Delta Fondacije, UniCredit Banke i Delhaize Srbija predstavili su programe podrške koje ove kompanije nude socijalnim preduzećima.\nForum socijalnih inovacija organizuju Smart kolektiv i Forum za odgovorno poslovanje, uz podršku Agencije SAD za međunarodni razvoj – USAID.


Bjelica: Volju birača treba poštovati a ona je jasno iskazana ovim izborima – Zvornik Danas\nNaslovna/naslovna/Bjelica: Volju birača treba poštovati a ona je jasno iskazana ovim izborima\nSOKOLAC – Načelnik opštine Sokolac i visoki funkcioner SDS-a Milovan Bjelica izjavio je Srni da je potpuno jasna pobjeda kandidata za srpskog člana Predsjedništva BiH Milorada Dodika, te izrazio nadu da će CIK BiH uskoro odgovoriti na žalbe koje je podnio predsjednik SDS-a Vukota Govedarica u vezi sa izbornim rezultatima kandidata za predsjednika Republike Srpske.\n„Kod srpskog člana Predsjedništva BiH razlika je ubjedljiva, to je realnost i situacija je potpuno jasna. Moje mišljenje je da se tu ništa ne može promijeniti, jer tolika razlika pokazuje da je ostvarena prednost nedostižna i niko je ne može osporiti. Kada je riječ o kandidatu za predsjednika Republike sačekaćemo odgovor CIK-a i u tom pravcu će naša stranka i da se ponaša. U svakom slučaju volju birača treba poštovati a ona je jasno iskazana ovim izborima“, istakao je Bjelica u telefonskoj izjavi Srni, dodavši da ni on nije zadovoljan ishodom izbora, ali narod je rekao šta želi.\n„Ali, bez obzira na sve, Republika Srpska i njene institucije moraju svima nama da budu na prvom mjestu i treba sve činiti da dođe do napretka i boljeg života u Republici. Nisam ni za kakvu destabilizaciju i agoniju u Srpskoj i ne smijemo dozvoliti nikakve turbulencija ni zbog Republike ni zbog srpskog naroda koji se dovoljno napatio za našu državu“, istakao je Bjelica.\nOn je ocijenio da treba razgovarati i sve činiti da Republika Srpska bude stabilna. „Republici Srpskoj je potreban zajednički nastup svih srpskih predstavnika ne samo na nivou BiH, već i u Republici Srpskoj. Ako se uđe u bilo kakve razgovore, a lično jesam za razgovore sa svima sve sa ciljem stabilnosti Srpske, treba imati na umu cijeli paket – i nivo Republike Srpske i distrikt Brčko i nivo BiH i lokalne zajednice“, pojasnio je Bjelica.\nOn je naglasio da je njegov stav da treba raditi na jedinstvu a sve zarad stabilnost Republike. „Ja sam za jedan ozbiljan razgovor i jednu ozbiljnu priču i nadam se da toga, uz malo dobre volje, može da dođe“, zaključio je Bjelica.


Ukupan promet na trgovanju iznosio je danas 23,4 miliona dinara (198,5 hiljada evra).\nU fokusu investitora danas je bio Aerodrom "Nikola Tesla", čije su akcije ojačale za 1,8 procenata na 1.699 dinara i ostvarile trgovanje vredno 8,5 miliona dinara.\nNaftna industrija Srbije je predvodila dobitnike dana s rastom cene od dva odsto na 700 dinara, uz solidnu realizaciju u iznosu od 6,6 miliona dinara. Cena akcija ovog naftaša kretala se od 683 dinara na otvaranju trgovanja do maksimalnog dnevnog nivoa od 710 dinara.\nProizvođač i distributer tehničkih gasova "Messer Tehnogas" takođe je trgovanje zaključio s dobitkom na ceni od 1,7 procenata, na nivou od 11.498 dinara, a hartije ove kompanije su isprometovane za 6,3 miliona dinara.\nVranjski "Alfa plam" je oslabio za 0,6 odsto na 33.800 dinara, našavši se na čelu liste gubitnika, uz promet vredan približno 0,7 miliona dinara.\nS minusom od 0,4 odsto trgovanje je zaključila i zemunska "Galenika Fitofarmacija" koja se spustila na cenovni nivo od 2.800 dinara, uz trgovanje od 0,4 miliona dinara.\nPrivredno duštvo za promet robe i usluga, "Rimex" iz Beograda, zabeležilo je promet od gotovo 0,3 miliona dinara po nepromenjenoj ceni od 1.400 dinara u odnosu na prethodnu trgovačku sesiju.\nStrani investitori su u ukupnom prometu na tržištu akcija učestvovali sa udelom od 39,73 odsto, pri čemu u kupovini sa 15,23 procenta, a u prodaji sa 64,23 posto.\nVEĆINA BERZI U AZIJI OJAČALA Investitori na Vol Stritu i dalje oprezni


Početna » snp\nPiše: Marija Stojanović 10. 12. 2020.\nSNP: Premijera namenjena medicinskim radnicima\nU Srpskom narodnom pozorištu (SNP) večeras će biti premijerno izveden komad Toma Stoparda „Rozenkranc i Gildenstern su mrtvi“, u režiji Igora Pavlovića, a premijerno izvođenje namenjeno je medicinskim radnicima izlečenim od korona virusa.\nNovi „rekonstruisani“ program 17. Beogradskog festivala igre, koji je zbog pandemije virusa korona u poslednji čas morao da se „pomeri“ iz svog prolećnog termina, predstavljen je danas u Klubu književnika Srbije u Beogradu.\nPiše: J. T. 27. 8. 2020.\nPredstavnici Srpske napredne stranke, koalicije SPS – JS, Pokreta obnove Kraljevine Srbije i Srpske narodne partije potpisali su koalicioni sporazum o formiranju gradske vlasti u Kruševcu.\nLjajić i Đerlek zajedno na lokalnim izborima\nSandžačka demokratska partija (SDP) i Sandžačka narodna partija (SNP) zajedno će učestvovati na lokalnim izborima u sandžačkim opštinama.\nPiše: S. Novosel 6. 3. 2020.\nSrpska narodna partija (SNP) saopštila je danas da je potpisala koalicioni sporazum sa Srpskom naprednom strankom (SNS) o zajedničkom učešću na predstojećim parlamentarnim izborima.\nSNP: Ustav Srbije najbolja brana napadima po pitanju Kosova\nSrpska narodna partija (SNP) ocenila je danas da je Ustav Srbije, usvojen pre 13 godina, najbolja brana napadima, pretnjama i ucenama koje su se poslednjih meseci „sručile na Srbiju“ po pitanju Kosova.\nRIGOLETO – Verdijev operski dragulj 25. septembra\nNa početku operske sezone Srpskog narodnog pozorišta biće jedno od najpopularnijih dela Đuzepa Verdija, izvođeno na svetskim operskim scenama, a u SNP-u premijerno postavljen 14. juna ove godine, operski dragulj koji je oduševio više od hiljadu gledalaca – RIGOLETO.\nSrbija je na stabilnom evropskom putu, tvrdi Ana Brnabić, predsednica Vlade Srbije, u reakciji na izrazito antievropski stav njenog ministra Nenada Popovića, koji je, pre par dana, rekao da treba rušiti i Briselski sporazum i put evropskih integracija države.\nPiše: S. Čongradin 31. 7. 2019.\nSNP osnovala svoju “Vidovdansku političku školu“\nSrpska narodna partija osnovala je svoju “Vidovdansku političku školu“ sa namerom da svojim članovima, ali i svim ostalim građanima koji podržavaju njenu politiku kroz višednevna predavanja približi političke ideje i uverenja, saopštila je danas ta stranka.


Agencija za borbu protiv korupcije raspisala konkurs za podršku projektu iz oblasti borbe protiv korupcije u Srbiji - Dijalog.net\nNaslovna Borba protiv korupcije Agencija za borbu protiv korupcije raspisala konkurs za podršku projektu iz oblasti borbe protiv korupcije u Srbiji\nBeograd, 2. avgust 2019. – Agencija za borbu protiv korupcije raspisala je, deseti po redu, konkurs za dodelu finansijskih sredstava organizacijama civilnog društva.\nKonkurs je otvoren do 2. septembra 2019.\nKonkurs je raspisan za podršku realizaciji jednog projekta u oblasti borbe protiv korupcije u Srbiji, iznos finansijske podrške je 1,5 miliona dinara.\nPredloženi projekat treba da doprinese povećanju transparentnosti i unapređenju učešća javnosti pri kreiranju javnih politika na lokalnom nivou i/ili razvijanju i unapređenju metodologije za praćenje ispunjenosti obaveza javnih funkcionera i organa javne vlasti, kao i političkih subjekata iz Zakona o Agenciji za borbu protiv korupcije i Zakona o finansiranju političkih aktivnosti radi pružanja pomoći Agenciji za borbu protiv korupcije da efikasnije ostvari svoje nadležnosti.\nKonkursna dokumentacija je dostupna na sajtu Agencije za borbu protiv korupcije.\nTop Tags Srbija i Evropska unija vladavina prava lokalna samouprava evropske integracije Društvo Evropska komisija mediji Vlada Republike Srbije istraživanje Evropska unija konkurs mladi Civilno društvo OCD ljudska prava


CMI SERTIFIKACIJA – Centre for professional certification of managers\nOstvarite vrhunske rezultate i dostignite nove nivoe profesionalnog razvoja\nChartered Management Institute je prestižna međunarodna institucija za profesionalnu sertifikaciju menadžera koja, tokom svog dugogodišnjeg rada i nekoliko hiljada sertifikovanih profesionalaca, aktivno učestvuje u promociji i razvoju teorije i prakse iz oblasti menadžmenta i liderstva i uspostavlja visoke standarde u edukaciji iz ovih naučnih oblasti.\nEdukativni sadržaj, kreiran od strane Chartered Management Institute iz Velike Britanije, posvećen je afirmisanju inicijative ka ličnom i profesionalnom usavršavanju i napredovanju pojedinca. Sticanje specijalističkih teorijskih i praktičnih znanja sa naglaskom na razvoju ličnih i profesionalnih osobina koje definišu današnjeg menadžera uspešnim, kao i fleksibilna mogućnost sertifikacije čini program Chartered Management Institute jedinstvenim i široko primenljivim na tržištu.\nCentar za profesionalnu sertifikaciju menadžera (CPCM) je od strane Chartered Management Institute, Instituta za sertifikaciju menadžera iz Velike Britanije, dobio status jedinog odobrenog centra u Srbiji, čime je ovlašćen za obuku i izdavanje sertifikata menadžerima na različitim nivoima, u zavisnosti od njihovog profesionalnog iskustva, znanja i daljih karijernih aspiracija.\nProgram Centra za profesionalnu sertifikaciju menadžera (CPCM) obuhvata trening i izdavanje sertifikata za sledeće nivoe kvalifikacija:\nNivo 5 – Menadžment i liderstvo\nNivo 7 – Strateški menadžment i liderstvo\nNivo 5 je namenjen menadžerima nižih i srednjih nivoa, koji procesom kvalifikacije stiču mogućnost da unaprede efektivnost rukovođenja u svojoj oblasti odgovornosti, i razviju proces planiranja i sprovođenja operacionih promena, kao i unapređenja timske produktivnosti.\nNivo 7 je namenjen menadžerima viših nivoa, koji procesom kvalifikacije stiču mogućnost da razviju strateške uloge za širenje sopstvenih liderskih sposobnosti i poboljšaju svoje kompetencije u usmeravanju i podršci drugima kroz organizacione promene.\nViše o CMI sertifikacionom programu možete saznati na web stranici: www.managers.org.uk.


Apel za mjere pomoći trgovini, turizmu i ugostiteljstvu u TK – FENA-BIZ\nHome Vijesti Apel za mjere pomoći trgovini, turizmu i ugostiteljstvu u TK\nApel za mjere pomoći trgovini, turizmu i ugostiteljstvu u TK\nTUZLA, 2. aprila (FENA) – Članovi Odbora Udruženja za trgovinu, turizam i ugostiteljstvo Kantonalne privredne komore Tuzla održali su telefonsku sjednicu tog odbora, te u skladu sa novonastalom situacijom izazvanom pandemijom koronavirus (COVID-19), smatraju potrebnim i korisnim pronaći mjere kojima bi se olakšalo poslovanje u oblasti trgovine, turizma i ugostiteljstva.\nPredloženo je organizovanje sastanka kojem bi prisutvovali predstavnici Ministarstva za trgovinu, turizam i saobraćaj zajedno sa ministrom Edinom Buševcem i predstavnici Odbora Udruženja za trgovinu, turizam i ugostiteljstvo Kantonalne privredne komore Tuzla, uz sve uvjete da se u potpunosti provedu sve mjere zaštite koje su propisane Naredbom Kantonalnog štaba Civilne zaštite.\nTema razgovora za pomenuti sastanak bi bila: Podrška Vlade TK putem nadležnog ministarstva navedenim privrednim gradama (trgovini, turizmu i ugostiteljstvu) u vanrednim okolnostima.\nZa očekivati je i da će odluke donesene na nivou Federacije Bosne i Hercegovine tretirati navedene djelatnosti te da će u mnogome olakšati nastojanje Vlade Tuzlanskog kantona i resornog ministarstva da donesu mjere koje će biti usmjerene održavanju poslovanja i očuvanju radnih mjesta u djelatnostima trgovine, turizma i ugostiteljstva, na području Tuzlanskog kantona.\nPodnesena je inicijativa za održavanje sastanka i prema ostvarenim kontaktima i informacijama iz Ministarstva za trgovinu, turizam i saobraćaj Tuzlanskog kantona, za očekivati je da će do sastanka doći već početkom naredne sedmice, saopćeno je iz Privredne komore Tuzlanskog kantona.\nBH-Gas – Snabdijevanje gasom uredno, posljednjih dana povećana potrošnja\nNa Banjalučkoj berzi promet od 141.553 KM


Rečeno – učinjeno - Sofija Mandić - Peščanik - Dev\nMinistar unutrašnjih poslova je krajem prošle sedmice na stranačkom skupu u Kragujevcu izjavio “da će biti formirani posebni timovi policije čiji će zadatak biti da suzbijaju izborne krađe”. U razradi svoje ideje, on je naveo da građanima ti timovi “možda čak neće ličiti na policajce”, ali kada im budu stavili lisice na ruke “i te kako će da im liče na policajce”. Sve to je potrebno da bi se ljudi osećali “bezbedno i sigurno”. Ideja koju je izneo ministar, kontekst u kome je ona izrečena, kao i njen slikoviti prikaz, dovoljno govore o tome kakva je uloga policije u idealnoj zemlji Nebojše Stefanovića. Ta zemlja je očigledno policijska, jer u njoj izbore kontroliše policija. Ona je takođe i partijska i do srži nasilna, jer je Stefanović u svojstvu ministra o policiji govorio na partijskom skupu i uz opis izbornog hapšenja. Ovu sliku upotpunjuje izjava o tome da će u svakom gradu taj posao vršiti policajci iz nekog drugog grada, što čitavoj ideji daje i tajno-obaveštajnu notu.\nSvrha te “izborne koncepcije” može biti samo jedna – zastrašivanje birača uoči izbora 24. aprila. Ovo zastrašivanje se, podsetimo, odvija u uslovima u kojima vladajuća stranka ima izglede da zadrži dvotrećinsku većinu u Skupštini, koju je stekla na prošlim republičkim izborima. Ako se ministru i vladajućoj koaliciji čak i u takvim uslovima specijalne policijske jedinice u izbornom procesu nameću kao prihvatljivo rešenje, možemo samo da naslućujemo šta će sve biti prihvatljivo kada podrška na koju računaju počne da se topi.\nPošto smo čuli ministrovu koncepciju izbora “u kojima se ljudi osećaju bezbedno i sigurno”, bilo bi dobro i da se za trenutak vratimo u realnost u kojoj i dalje opstaju minimalni demokratski standardi za sprovođenje izbora. Kako su ti standardi okrznuli i našu zemlju, u Srbiji pripadnici policije na dužnosti ne smeju da patroliraju na biračkim mestima i oko njih. Na njima se mogu pojaviti samo na poziv predsednika biračkog odbora, u slučaju da je već prekršen javni red i mir. Sprovođenjem izbora i stvaranjem uslova za sprovođenje izbora bez izbornih krađa bave se isljučivo samostalna i nezavisna tela za sprovođenje izbora – republička izborna komisija i birački odbori. Ako u tome ne uspeju, postoji postupak u kome se izborni rezultati mogu osporavati na svakom pojedinačnom biračkom mestu i policija koja stavlja lisice na ruke glasačima u tom postupku nema šta da traži.\nS obzirom na to da i policajci mogu postati potencijalne žrtve ministrovih demokratski sumnjivih ideja, jedino što im u tom slučaju preostaje jeste odbijanje da izvrše zadatak koji im je zadao ministar Stefanović. Ako ga poslušaju, učiniće krivično delo sprečavanje održavanja glasanja, kojim je zabranjena upotreba sile, pretnje i drugih protivpravnih delovanja tokom održavanja glasanja. Za to delo je zaprećena kazna zatvora od čak tri godine.\nNada da bi policajci mogli da odbiju izvršavanje jdnog takvog zadatka, verovatno je samo to – nada. Živimo u zemlji u kojoj se izabrani predstavnici građana vladavini prava smeju kao vicu i u kojoj se zaposlenima u policiji periodično preti otkazima preko medija. Zbog toga je mnogo realnije da će još jednu profesionalnu degradaciju i instrumentalizaciju policije za partijske interese zaposleni istrpeti ćutke.\nKako je izjava ministra o policijskoj kontroli izbora izazvala kakvu-takvu reakciju javnosti, ministar je već sutradan pokušao da objasni da je svojom izjavom mislio na to da će “policija voditi računa da ispred biračkih mesta ne dođu ljudi koji nude novac za glasove, kao što se intenzivno događalo 2012. godine”. Prema njegovim rečima, novac ne nude oni koji imaju ogromnu podršku građana, već oni koji se bore za cenzus. Tako dolazimo do najneverovatnijeg, ali za našu realnost tipičnog raspleta – krivicu za izbore koji se sprovode metodama zastrašivanja ne snose oni koji su te metode smislili i koji ih sprovode, već je snosi opozicija i oni koji se bore za cenzus.\nPreostaje nam još oko dve nedelje do izbora, kada ćemo videti šta se zapravo ostvarilo od ideja ministra Stefanovića. Međutim, nešto se već sad može zaključiti: ministar je jasno rekao da policajci u izbornom procesu nekome “možda neće ličiti na policajce”, kao i da neće biti iz gradova u kojima “obezbeđuju” izbore. U tom smislu, izrečena pretnja svoju svrhu će ostvariti ćak i ako ne bude dosledno sprovedena. Dovoljno je da birači veruju da je obećano i učinjeno.\nNadežda Milenković – Ako vam je loše, onda dobro


Spyker odustaje od aukcije - AUTOMOBILI\n08/08/2020 8:04:25 PM\nNASLOVNA / VESTI / Spyker odustaje od aukcije\nSpyker odustaje od aukcije\nHolandski proizvođač sportskih automobila ipak je uspeo da izmiri poreske dugove, pa je planirana aukcijska prodaja imovine kompanije otkazana.\nAukcijska kuća Troostwijk Auctions nedavno je na svom sajtu objavila spisak imovine Spykera koja je trebalo da bude ponuđena na prodaju na javnom nadmetanju. Na aukciji su između ostalog trebalo da se nađu i brojni produkcijski i trkački automobili, ali i konceptna vozila i prototipovi ovog proizvođača.\nDo otkazivanja aukcije došlo je nakon što je Spyker 3. jula izmirio svoje finansijske obaveze.\nVest je saopštio izvršni direktor Victor Muller, u izjavi za holandski Telegraaf.nl. On je još ranije tvrdio da će problem sa dugom biti rešen i da do prodaje imovine neće morati da dođe.\nSa druge strane, zaljubljenici u sportske modele Spykera ali i kolekcionari retkih automobila koji su se nadali da će doći u posed nekog od ovih specifičnih vozila, sada će ostati razočarani.\nPrethodno Viper nastavlja proizvodnju\nSledeće Pursuitist Luxury test BMW-a M4


Kašnjenje u govorno-jezičkom razvoju ili razvojna disfazija\nKašnjenje u govorno-jezičkom razvoju je postalo sve češći problem sa kojim se susreću mnoge porodice. Ono može biti individualna razvojna karakteristika deteta u slučaju kada dete kasni za očekivanim normama do 6 meseci. Ovo se ne smatra poremećajem i najčešće se spontano prevazilazi bez većih posledica. Ukoliko dete ne dostiže očekivane norme više od 6 meseci, onda možemo govoriti o razvojnoj disfaziji, koja se ne smatra prirodnom razvojnom karakteristikom ni u jednom periodu razvoja i zahteva obavezan logopedski tretman.\nKada je u pitanju razvojna disfazija, ne postoji jasan razlog kašnjenja. Važno je napomenuti da je inteligencija kod ove dece barem prosečna. Ukoliko se razvojna disfazija ne tretira na vreme, može ostaviti dugoročne posledice u vidu još značajnijeg kašnjenja govorno-jezičkog razvoja, teskoća u čitanju, pisanju, učenju kao i produbljivanja socio-emocionalnih problema.\nDete pokazuje želju za komunikacijom, obično se služi gestovima i ostalim vidovima neverbalne komunikacije kako bi zadovoljilo svoje potrebe, često je veoma privrženo roditeljima. U mnogim slučajevima je prisutna emocionalna disregulacija praćena temper tantrumima, tj. "izlivima besa", koji nastaju iz osujećenja deteta koje ne može adekvatno da iskaže svoje potrebe.\nOčekivani broj reči, prema Smitu, koje bi dete određenog uzrasta trebalo da zna:\nbeba od 10 meseci - 1 reč\ndete od 12 meseci - 2 reči\ndete od 15 meseci - 19 reči\ndete od 18 meseci - 22 reči\ndete od 21 mesec - 118 reči\ndete od 2 godine - 272 reči\ndete od 3 godine - 896 reči\ndete od 4 godine - 1540 reči


Stada IT Solutions - USLOVI KORIŠĆENJA\nSvi posetioci internet prezentacija https://www.stadaitsolutions.com and https://www.stadaitsolutions.com/sr saglasni su sa sledećim uslovima korišćenja:\nInternet prezentacije https://www.stadaitsolutions.com and https://www.stadaitsolutions.com/sr, sve njihove stranice i sve prikazane informacije imaju isključivo informativnu i edukativnu namenu.\nSTADA IT SOLUTIONS ne može garantovati ažurnost u realnom vremenu podataka koji se nalaze na sajtu, u svakom trenutku pristupa sajtu. Korisnici koriste informacije sa https://www.stadaitsolutions.com and https://www.stadaitsolutions.com/sr na svoj sopstveni rizik. STADA IT SOLUTIONS ne preuzima bilo kakvu odgovornost ni u pogledu eventualnih hardverskih, softverskih niti bilo kakvih drugih oštećenja do kojih može doći na kompjuterskoj opremi korisnika za vreme korišćenja https://www.stadaitsolutions.com and https://www.stadaitsolutions.com/sr;\nSve informacije, grafički prikazi, vizuelna i dizajnerska rešenja, fajlovi, prilozi i nazivi proizvoda na https://www.stadaitsolutions.com and https://www.stadaitsolutions.com/sr zaštićeni su kao autorska dela ili kao predmeti prava industrijske svojine. Svaku njihovu protivzakonitu upotrebu bez prethodne odgovarajuće saglasnosti STADA IT SOLUTIONS, STADA IT SOLUTIONS će tretirati kao povredu svojih prava i preduzeće sve zakonom raspoložive mere sankcionisanja lica koja vrše takvu povredu. Sve fotografije na https://www.stadaitsolutions.com and https://www.stadaitsolutions.com/sr predstavljaju samo simbolične ilustracije i potiču iz arhiva STADA IT SOLUTIONS, ili su preuzete sa specijalizovanih sajtova koji nude fotografije, pod uslovima koje je propisao nosilac prava nad fotografijama;\nSTADA IT SOLUTIONS zadržava pravo da izmeni ili ukloni bilo koju informaciju ili sadržaje prikazane na https://www.stadaitsolutions.com and https://www.stadaitsolutions.com/sr, u bilo koje vreme, po sopstvenom izboru i bez prethodnog obaveštenja;\nSTADA IT SOLUTIONS zadržava pravo da na https://www.stadaitsolutions.com and https://www.stadaitsolutions.com/sr postavi linkove ka drugim sajtovima koje smatra odgovarajućim, ali nije i ne može biti odgovoran za sadržinu tih sajtova, osim ukoliko su u pitanju sajtovi na kojima je sam STADA IT SOLUTIONS nosilac prava na korišćenje sajta i to pravo aktivno koristi;\nInformacije koje su sadržane na https://www.stadaitsolutions.com and https://www.stadaitsolutions.com/sr mogu se koristiti u nastavne, naučne i nekomercijalne svrhe, ali uz obavezu navođenja porekla informacija i STADA IT SOLUTIONS kao njihovog isključivog vlasnika. U slučaju da se to ne dogodi, STADA IT SOLUTIONS zadržava pravo da preduzme sve pravne i faktičke radnje kako bi sprečio dalju distribuciju ovih informacija i tražio eventualnu štetu nastalu zbog njihovog nelgalnog korišćenja;\nBilo koja informacija koju posetioci sajta pošalju STADA IT SOLUTIONS putem Interneta ili elektronske pošte, neće se smatrati poverljivom informacijom, čak ni u situaciji da pošiljalac informacije izričito navede da su informacije poverljive prirode i STADA IT SOLUTIONS zadržava pravo da tu informaciju dalje distribuira, koristi ili uključi u sadržaj svog sajta, kao i da iste u potpunosti zanemari. STADA IT SOLUTIONS ni u kojoj situaciji neće tražiti od posetilaca sajta da mu na bilo koji način dostavljaju poverljive informacije, niti će preuzeti bilo kakvu odgovornost iz posledica koje mogu nastati usled toga što su mu posetioci sajta dobrovoljno i samoinicijativno poslali određene informacije. Od napred navedenih ograničenja se izuzimaju informacije koje imaju karakter podataka o ličnosti, kao i informacije koje imaju karakter uzbunjivanja, sa kojima će STADA IT SOLUIOTNS postupati u skladu sa propisima koje regulišu ove oblasti;\nSTADA IT SOLUTIONS poštuje privatnost posetilaca https://www.stadaitsolutions.com and https://www.stadaitsolutions.com/sr, te će informacije do kojih dođe upotrebom https://www.stadaitsolutions.com and https://www.stadaitsolutions.com/sr koristiti isključivo u skladu sa važećim zakonom. Posetioci su saglasni da STADA IT SOLUTIONS prikuplja i koristi tehničke podatke o posećenosti i korišćenju sajtova https://www.stadaitsolutions.com and https://www.stadaitsolutions.com/sr, i iste koristi radi interne statistike i analitike u vezi sa korporativnom internet prezentacijom. STADA IT SOLUTIONS neće pružiti informacije o posetiocima trećim licima bez neposrednog odobrenja posetioca ili na osnovu zakonom propisanih obaveza. Osim toga, STADA IT SOLUTIONS nastoji da zaštiti informacije o posetiocu na način koji onemogućava dostupnost trećim licima, ali neće biti odgovoran za informacije do kojih treća lica dođu na nezakonit način;


Centralna izborna komisija Bosne i Hercegovine je na današnjoj sjednici, donijela Dopunsku odluku o potvrđivanju rezultata Lokalnih izbora 2012. godine. Odlukom su potvrđeni izborni rezultati u izbornim jedinicama Gradiška (za skupštinu općine), Kotor Varoš (za načelnika i skupštinu općine), Šekovići (za načelnika i skupštinu općine), Milići (za načelnika i skupštinu općine) i Banja Luku (skupštinu grada).\nPotvrđeni rezultati izbora biće dostupni javnosti na Internet stranici Centralne izborne komisije BiH www.izbori.ba, i biće objavljeni u službenim glasilima u BiH.\nCentralna izborna komisija BiH danas je izrekla novčanu sankciju u iznosu od 10.000 KM političkoj partiji Narodna stranka Radom za boljitak. Utvrđeno je da je Narodna stranka Radom Za boljitak odgovorna što je u periodu od dana raspisivanja izbora do dana službenog početka izborne kampanje, prekršila pravila ponašanja iz člana 16.14 stav (3) Izbornog zakona Bosne i Hercegovine.\nRazmatrajući predmete iz oblasti sukoba interesa Centralna izborna komisija BiH danas je dala 29 mišljenja i izrekla sankcije nepodobnosti za kandidovanje i(ili) novčane kazne za 4 osobe.\nIzašao novi broj lista RanDOM Rezime\nFOTO: Održana Osnivačka skupština Vijeća mladih općine Visoko


U Sarajevu svečano otvoreno Evropsko prvenstvo za džudiste – Sport Centar U Sarajevu svečano otvoreno Evropsko prvenstvo za džudiste – Sport Centar\nNa ceremoniji otvaranja u Olimpijskoj dvorani “Juan Antonio Samaranch” je istaknuto da organizacija i ovog događaja pokazuje da je BiH postala omiljena destinacija i adresa zvaničnim evropskim i internacionalnim takmičenjima.\n– Džudo u BiH ima dugu tradiciju i ponosni smo da je najtrofejniji sport. Sarajevo je grad sa sportskom historijom – naglasio je Kurić na ceremoniji otvaranja.\n– BiH u ovom sportu ima mnogo mladih talenata. Džudo je u BiH najbolji olimpijski sport, a taj uspjeh u kontinuitetu potvrđujemo – rekao je Crnogorac.\n– Ovo je događaj koji je posebno važan za nas jer na njemu nacionalni savezi predstavljaju svoje najbolje mlade takmičare – kazao je Solovejčik te pohvalio Džudo savez BiH koji je organizirao prvenstvo.


Tužilaštva vrše svoju funkciju u skladu sa Ustavom Bosne i Hercegovine i Ustavom Republike Srpske, a na osnovu zakona Republike Srpske i Bosne i Hercegovine.\nU okviru svojih nadležnosti, tužilaštva štite ostvarivanje i poštivanje ljudskih prava i građanskih sloboda garantovanih Ustavima Republike Srpske i Bosne i Hercegovine, kao i prava i interese pravnih lica, u skladu sa zakonom, te obezbjeđuju ustavnost i zakonitost.\nTužilaštvo, kao državni organ u sistemu pravosuđa, sprovodi istražne radnje i goni učinioce krivičnih djela u skladu sa zakonima Republike Srpske, ulaže pravna sredstva za zaštitu zakonitosti. Osnivanje, organizacija i nadležnost uređeni su Zakonom o tužilaštvima Republike Srpske.\nOkružno tužilaštvo u Istočnom Sarajevu ustanovljeno je na osnovu Odluke Visokog sudskog i tužilačkog savjeta Republike Srpske ("Službeni glasnik RS", broj 55/02), dana 10.11.2003.godine, koje u svom sastavu ima dvije Podružne kancelarije u Višegradu i Vlasenici.\nMjesna nadležnost Okružnog tužilaštva u Istočnom Sarajevu pokriva općine: Višegrad, Rudo, Rogatica, Novo Goražde, Vlasenica, Šekovići, Han Pijesak, Milići, Sokolac, Istočni Stari Grad, Pale, Istočno Novo Sarajevo, Istočna Ilidža i Trnovo.


RASTE BROJ POSETA I NOĆENJA: Kinezi najbrojniji među turistima u Srbiji : Nadlanu.com\nObjavljeno 3. sep 2019. / 09:00:15\nKineski turisti su prvi put na prvom mestu, kada su u pitanju dolasci stranih turista u Srbiju, rekao je potpredsednik Vlade i ministar trgovine, turizma i telekomunikacija Rasim Ljajić. Ljajić kaže da su, na osnovu podataka za prvih sedam meseci ove godine, turisti iz Kine zabeležili ukupno 73.559 dolazaka.\nU odnosu na isti period prošle godine to predstavlja rast od 39 odsto.\n- Istovremeno, gosti iz Kine su na drugom mestu po broju ostvarenih noćenja, sa ukupno 135.386 noćenja u Srbiji, što je rast od čak 51 odsto. Prema ovom parametru, na prvom mestu su i dalje turisti iz Bosne i Hercegovine sa nešto više od 160.000 noćenja - naveo je Ljajić za "Tanjug".\nNavodi da je sudeći prema rezultatima turističkog prometa za period januar-jul, došlo do promene u strukturi emitivnih tržišta, pa je među pet država sa najvećim brojem dolazaka, od bivših jugoslovenskim republika mesto zadržala samo Bosna i Hercegovina, a ostale pozicije zauzimaju Turska na trećem mestu, Nemačka na četvrtom i Bugarska na 5. mestu.\n- Važno je istaći i da turisti iz Ruske Federacije po broju noćenja beleže rast od čak 40 odsto i ovo će, po svemu sudeći, biti rekordna godina kada je reč o gostima iz Rusije - kazao je Ljajić.\nDodaje da su ruski turisti ostvarili ukupno 113.830 noćenja za prvih sedam meseci.


OPOZICIJA POKRENULA INICIJATIVU O ZLOČINIMA NA KOSOVU\nPRIŠTINA, 03.avgust - Tri opozicione stranke predale su danas kosovskom parlamentu inicijativu za izglasavanje rezolucije o zločinima počinjenim tokom rata na Kosovu i Metohiji, javili su prištinski mediji. Inicijativu je podneo pokret Samoopredeljenje zajedno sa Alijansom za budućnost Kosova i Inicijativom za budućnost Kosova. Oni, smatraju da su pripadnici srpskih bezbednosnih snaga počinile genocid nad Albancima u Pokrajini tokom poslednjeg rata. Direktor Kancelarije za K\nSRBI SPREMNI DA DAJU PODRŠKU FORMIRANJU SUDA\nPRILUŽJE, 02.avgust - Zamenik kosovskog premijera Branimir Stojanović izjavio je danas u Prilužju da su Srbi spremni da glasaju za usvajanje amandmana u Skupštini Kosova kako bi se stvorili uslovi za formiranje Specijalnog suda za ratne zločine OVK. Potrebno je da naši koalicioni partneri obezbede te glasove, da li ih ima ili nema to ćemo videti svakako u ponedeljak i ostalo je samo vreme da sačekamo, dodao je zamenik kosovskog premijera. “Mi smo spremni, od početka smatramo\nĐURIĆ URUČIO KLJUČEVE STANOVA U PRILUŽJU\nPRILUŽJE, 02.avgust - Direktor Vladine Kancelarije za Kosovo i Metohiju Marko Ðurić danas je u Prilužju uručio ključeve za 12 stanova u zgradi koja je izgrađena sredstvima Vlade Srbije i Kancelarije za Kosovo i Metohiju. Vrednost izgrađene zgrade iznosi blizu 18 miliona dinara, a stanove površine oko 40 kvadratnih metara dobile su mlade socijalno ugrožene porodice. Mislim da ponos i hrabrost sa kojom Srbi u Prilužju i susednim enklavama opstaju govore o tome da svi pokušaji\nUPUĆENE PRETNJE ZBOG SPECIJALNOG SUDA\nKOSOVSKA MITROVICA, 02.avgust - Predsednik Srpske liste Aleksandar Jablanović izjavio je danas da su pojedinim poslanicima Srpske liste upućene pretnje kako bi odustali od podrške formiranju specijalnog suda za ratne zločine OVK. Jablanović je rekao da su pretnje prijavljene Kosovskoj policiji a da poslanici Srpske liste ostaju opredeljeni radu koji vodi u pravcu uspostavljanja specijalnog suda. “U poslednjih 48 sati upućeno je nekoliko pretećih poziva pojedinim poslanicima\nPROSLAVLJENA HRAMOVNA SLAVA SVETOG ILIJE U CERNICI\nCERNICA, 02.avgust - Srpska pravoslavna crkva danas slavi praznik Svetog Iliju, u narodu poznat kao gromovnik. Ovaj veliki hrišćanski praznik proslavljaju I meštani sela Cernica, nadomak Gnjilana, kome je posvećena prelepa crkva, iznad samog sela. Povodom seoske slave Svetog Ilije, jutros je u selu Cernica nadomak Gnjilana, služena sveta liturgija.Službi je uz prisustvo preostalih Srba I vernika iz okolnih sela, služio loklani paroh Dragan Kojić.Za meštane Cernice ovaj\nODRŽANA REDOVNA SEDNICA SKUPŠTINE OPŠTINE KLOKOT-VRBOVAC\nKLOKOT, 01.avgust - U Klokotu je održana sedma redovna sednica Skupštine opštine Klokot – Vrbovac. Na sednici su prisustvovali svi odbornici ove skupštine. Nakon usvajanja dnevnog reda, i zapisnika sa šeste sednice Skupštine opštine, koja je bila prva tačka dnevnog reda, sve je izgledalo uobičajeno i sasvim u radnoj atmosveri. Međutim druga tačka dnevnog reda: razmatranje, ponašanje direktora poljoprivrede, i pojedinih službenika na prošloj sednici, izazvalo je žustru rasp\nPOLITIKOLOZI BEZ GRANICA: SPREČITI ULAZAK KOSOVA U UNESKO\nBEOGRAD, 01.avgust - Udruženje "Politikolozi bez granica" saopštilo je danas da se oštro protivi inicijativi Kosova da postane članica UNESKO. "Smatramo da ovaj čin nema nikakvu osnovu, i ujedno je i kršenje Rezolucije 1244 kao i Ahtisarijevog plana i predstavlja čistu provokaciju srpskom narodu koji živi na teritoriji Kosova i Metohije, ali i ostatku Srbije", navodi se u saopštenju. Kako navode Politikolozi bez granice, oduzimanje kulturno- civilizacijskog nasleđa predst\nTANASKOVIĆ: BAN ĆE DELOVATI U SKLADU SA REZOLUCIJOM 1244\nBEOGRAD, 01.avgust - Ambasador Srbije pri Unesku Darko Tanasković izjavio je da bi eventualni ulazak Kosova u Unesko našu kulturnu baštinu doveo u nepovoljnu poziciju, ali da pravu opasnost predstavlja namera Prištine da donese zakon kojim bi svo spomeničko nasleđe na Kosovu bilo vlasništvo te samoproglasene države. Tanasković je za Danas rekao i da zahtev Kosova za prijem u Unesko predstavlja pokušaj da se situacija stvorena politickim kršenjem Rezolucije 1244, kapitalizuje


U Limu pronađeno beživotno telo novorođenčeta - PPmedia\nU Limu pronađeno beživotno telo novorođenčeta\nPosted on\t17 јуна, 2019 12:15 pm by adminpp033\nPrijepolje – Priboj: Kod hidrocentrale Bistica, na toku Lima, u nedelju popodne pronađeno je beživotno telo novorođene bebe. Ovu informaciju za “PP Mediju” potvrdili su iz Policijske uprave u Prijepolju.\nPrema nezvaničnim saznanjima, telo koje je plutalo Limom uz samu obalu primetili su pripadnici saobraćajne policije koji su vršili redovnu kontrolu vozila, na jednom od proširenja pored magistrale, neposredno uz rečni tok. Zamenik višeg javnog tužioca iz Užica Pavle Markićević kazao je da je telo bebe poslato na obdukciju i da se čeka obdukcioni nalaz.\n– Prema nezvaničnim saznanjima, telo koje je plutalo Limom uz samu obalu primetili su pripadnici saobraćajne policije koji su vršili redovnu kontrolu vozila, na jednom od proširenja pored magistrale, neposredno uz rečni tok. Zamenik višeg javnog tužioca iz Užica Pavle Markićević kazao je da je telo bebe poslato na obdukciju i da se čeka obdukcioni nalaz.\nОзнаке: Lim, PRIBOJ, Prijepolje


Predstavljen novi format diskova - SandzakHaber.Net , Sandžačke Internet Novine !\nNaslovna Tehnologija Hardver Predstavljen novi format diskova\nPredstavljen novi format diskova\nOd HaberNews - 13. Marta 2014. 0 64 Podeli na Fejsbuku\ntweet Kompanije Soni i Panasonik predstavile su novi format optičkog diska koji bi trebalo da služi za čuvanje podataka.\nNovi standardni format optičkog diska nazvan Archival Disc može da čuva između 300 GB i 1 TB podataka po disku.\nIz ovih kompanija navode novi format optičkog diska ima prednost u vidu dobre otpornosti na vlagu i promene temperature, kao i na uticaj prašine.\nPrema trenutnim planovima prvi diskovi ovog formata s kapacitetom od 300 GB (dvostrani disk sa po tri sloja na jednoj strani) trebalo bi se da se pojave tokom leta 2015. godine.\nNa novi Archival Disk moguće je zapisati podatke samo jednom tako da je pogodan za dugotrajno skladištenje, a prema rečima proizvođača, biće kompatibilan sa starijim čitačima. sandzakhaber / izvor: blic.rs\ntweet Prethodni tekstFIAT Punto na sajmu automobila od 8.950 evraSledeći tekstVučić – Dovodim investitore u Novi Pazar hvala vam na ovakvom dočeku – foto HaberNews\tPOVEZANE OBJAVEVIŠE OD AUTORA


Ministar unutrašnjih poslova Nebojša Stefanović izjavio je danas da je u toku postupak protiv funkcionera Uprave kriminalističke policije (UKP) koji je odavao poverljive informacije te službe, i da je odluka o njegovom hapšenju u nadležnosti tužilaštva.\n"U ovoj zemlji o hapšenju odlučuje tužilaštvo. Kada se prikupi dovoljno dokaza i kada postoje razlozi za stavljanje nekoga u pritvor, onda se takva mera i nalaže", rekao je Stefanović za Radio-televiziju Srbije i dodao da Srbija neće tolerisati da bilo ko odaje podatke strancima.\nUpitan šta znači njegova ranija izjava da je taj funkcioner UKP pod nadzorom, Stefanović je kazao da su bezbednosne službe obavile razgovore sa njim, sprovele istragu, pribavile dovoljno dokaza i da preduzimaju sve mere i radnje da onemoguće dalje obavljanje te delatnosti.\nStefanović je kazao da je postupak u toku i da ne može "da se izjašnjava o bilo kom imenu u ovoj fazi postupka".\nPrema njegovim rečima, na Balkanu postoji veće interesovanje bezbednosnih stranih službi za dešavanja, jer kako je naveo, region je "rovit" zbog održavanja izbora.\nGovoreći o praćenju premijera Crne Gore Mila Đukanovića i pripremanju akcija na teritoriji te zemlje, Stefanović je rekao da je bezbednosna struktura Srbije otkrila određene osobe na teritoriji Srbije koje su pratile Đukanovićevo kretanje pomoću sofisticirane opreme.


Dodik podnio krivičnu prijavu protiv Turkovićeve i Alkalaja - FILTER\nSrpski član Predsjedništva BiH Milorad Dodik podnio je krivičnu prijavu protiv ministra inostranih poslova u Savjetu ministara Bisere Turković i ambasadora BiH u UN Svena Alkalaja, saznaje Srna.\nDodik je krivičnu prijavu podnio zbog postojanja osnova sumnje da su Turkovićeva i Alkalaj zloupotrijebili službeni položaj i ovlaštenja u namjeri da drugom nanesu štetu i teže povrede prava drugog tako što su postupali protivno Ustavu koji predviđa da je Predsjedništvo BiH nadležno za vođenje spoljne politike.\nPrema saznanjima Srne, u krivičnoj prijavi je navedeno da je Turkovićeva juče samoinicijativno, neovlašteno i bez odluke Predsjedništva BiH dala nalog Alkalaju da na sjednici Generalne skupštine UN podrži inicijativu za suspenziju Ruske Federacije iz Savjeta za ljudska prava UN.\nZloupotrebom položaja i ovlaštenja nanesena je šteta i drugom, u ovom slučaju Republici Srpskoj jer je usljed nezakonitog djelovanja Turkovićeve i Alkalaja Republika Srpska spriječena da u konkretnom slučaju učestvuje putem svog predstavnika koji se bira sa teritorije Srpske u raspravljanju i odlučivanju o ovom važnom i konkretnom pitanju spoljne politike.\nOvakvim postupkom su nanijeli štetu i time povrijedili prava članova Predsjedništva BiH, kao i pravo srpskog člana Predsjedništva da ostvaruje svoja prava iz nadležnosti kako je to pripsano članom V 3 a Ustava BiH čime su počinili krivično djelo zloupotreba službenog položaja ili ovlaštenja iz Člana 220 Krivičnog zakona BiH.\nTags: Bisera Turković krivična prijava Milorad Dodik Sven Alkalaj\nPrethodna Srpska još čeka 30 miliona maraka od UIO BiH\nSledeća Video nadzorom i kaznama zaustaviti stvaranje divljih deponija


Redakcija 19 oktobra, 2021\t0 Komentara\nUobičajena retorika takozvane opozicije posle katastrofalnih neuspeha na izborima je postala kao mantra koju ponavljaju uvek i na isti način. Tako je i sada, posle lokalnih izbora u Negotinu gde je Srpska napredna stranka osvojila 74,89% a u Mionici 71,44% takozvana opozicija sada pod imenom „Zeleno levi blok“ koju čine članovi bivše vlasti koji su do sada nebrojeno puta menjali nazive svojih stranaka i udruženja kako bi zametnuli trag svojih kriminalnih radnji iz predhodnih perioda.\nPodsećanja radi, u vreme vršenja vlasti kao član opštinskog Veća u dva mandata, dodeljuje svom suprugu na ime socijalne pomoći sredstva iz budžeta opštine Gornji Milanovac, takođe, dodeljuje budžetska sredstva svom udruženju kako bi radila predizbornu kampanju i sve to na protivzakonitim telefonskim sednicama Veća sa kojih nema zapisnika osim službenih beleški da su održane. Po Zakonu o lokalnoj samoupravi sednice Veća se ne mogu održavati telefonskim putem, mogu se tako samo sazvati pa na osnovu toga ovakve raspodele budžetskih sredstava su protivzakonite i sve odluke donete na njima su vid kriminala i korupcije. Prestavljajući se kao neko kome je stalo do toga šta građani žele zaboravlja da istim tim građanima objasni na koji način je dobila posao u državnoj ustanovi, bez zakonite procedure i iz koje sve ove godine vodi politiku, a prima platu baš iz državnog budžeta, nazivajući državu kriminalnom i uzurpiranom.\nNaslušao se ovaj narod svakojakih laži i gluposti od ovakvih nazovi političara iz bivše vlasti koji žarko žele ponovo da se dokopaju funkcija pa da nastave sa pljačkom ove zemlje koju su u njihovom mandatu doveli do ivice propasti. Pretnje da će doći dan kada će nasilno (predpostavljamo motornim testerama) svrgnuti ovu vlast su samo puste želje ljudi koji da imaju bar malo savesti, prestali bi da kritikuju bilo šta i bilo koga obzirom da im je prošlost a bogami i sadašnjost tema razmatranja nadležnih državnih organa. Zbog toga im narod na izborima jasno kaže šta misli o njima.\nPredsednik Aleksandar Vučić i Srpska napredna stranka krupnim koracima napretka vode državu Srbiju. Ogromni rezultati rada predsednika Aleksandra Vučića se vide na svakom koraku i u svim delovima naše države a i regiona.\nTags: saopstenje, SNS GM\nPlanska isključenja struje za sredu i četvrtak\nS.D."Dragan Jevtić Škepo": Emilija Ponjavić rekordom do dva zlata


ODBILI ZAHTEV EKVADORA: Britanci ne dozvoljavaju da Asanž dobije diplomatski status | Ekspres.net\nDžulijan Asanž; Foto: Beta/Frank Augstein\nBritanski Forin ofis odbio je zahtev Ekvadora da dodeli diplomatski status Džulijanu Asanžu, osnivaču Vikiliksa, koji od 2012. živi u ekvadorskoj ambasadi u Londonu, kako bi izbegao hapšenje od strane britanskih vlasti.\n“Ekvador zna da je put za rešavanje ovog pitanja da Džulijan Asanž napusti ambasadu kako bi se suočio s pravdom”, navodi se u saopštenju Forin ofisa, prenosi AP.\nEkvador je Asanžu (46) dao politički azil nakon što se on sklonio u ambasadu te zemlje u Londonu kako bi izbegao hapšenje u Britaniji i izručenje Švedskoj radi istrage o optužbama za seksualno uznemiravanje.\nIako je Švedska digla ruke od tog slučaja, Asanž je ostao u ambasadi Ekvadora jer mu u Britaniji i dalji preti hapšenje zbog toga što se svojevremeno nije pojavio u sudu nakon što je iz pritvora pušten na slobodu uz kauciju.\nEkvadorski list “El Univerzo” naveo je juče da se Asanžovo ime sada nalazi u bazi podataka građana Ekvadora, što je podstaklo spekulacije o tome da je on možda dobio državljanstvo te zemlje.\nAgencija Rojters je pronašla ime “Džulijan Pol Asanž” u Registru građana Ekvadora, gde se inače nalaze imena ekvadorskih državljana, ali portparolka Registra nje želela da odgovori na pitanje da li je on dobio državljanstvo.\nPrema navodima ekvadorskih medija, Asanž je na Tviteru objavio fotografiju na kojoj je u dresu ekvadorske fudbalske reprezentacije, ali ni on, ni njegovi advokati nisu želeli da odgovore na zahtev za komentar.\nMinistarstvo spoljnih poslova Ekvadora saopštilo je da nastoji da reši Asanžovu situaciju, ali nije pomenulo pitanje državljanstva, niti je želelo da komentariše ove navode.\nTags državljanstvoDžulijan AsanžEkvadorpolitički azil\nOSNIVAČ VIKILIKSA U “INTERNET MRAKU”: Ekvador reagovao zbog Asanžovog tvita o hapšenju Pudždemona UHAPŠEN ASANŽ: Ekvador ukinuo azil osnivaču “Vikiliksa” (VIDEO HAPŠENJA) “Asanž je koristio ambasadu Ekvadora za špijunažu” Asanž u ambasadi: Od svađa do psihofizičkih problema


Dodik na božićnom prijemu: Želja da na prostoru BiH trajno vlada mir (FOTO) | Frontal\nDodik na božićnom prijemu: Želja da na prostoru BiH trajno vlada mir (FOTO)\n"Mi u BiH prolazimo teško i turbulentno vrijeme. Bilo je perioda sukoba i stradanja. Moramo nakon tih sukoba, bez obzira koliko bili teški, da nastavimo da živimo jedni pored drugih. Umjesto žrtava - da brojimo uspjehe, projekte, i da se veselimo svakom napretku, svakom novom djetetu koje dođe na svijet i da imamo garanciju za stabilan i miran život", poručio je srpski član Predsjedništva BiH.\nOn je naglasio da je politika Republike Srpske - politika mira i stabilizacije.\n"Ne ignorišemo činjenice, poštujemo međunarodno pravo, a to je da je BiH sastavnjena od dva entiteta i tri konstutitivna naroda. Potreba za uvažavanjem je temelj BiH", istakao je Dodik.\n"Evropa jeste oni što BiH želi, ali isto tako želimo da budemo više uvaženi od strane te iste Evrope. Ne možemo čekati previše, bez obzira na komplikovane procedure koje nas čekaju", naveo je on.\nOn je ponovio da se Republika Srpska zalaže za ukidanje funkcije visokog predstavnika,\n"Ponekad nam drže nepotrebne lekcije iz demokratije, najviše visoki predstavnik, i borićemo da se ta funkcija konačno ukine, iako je njihova želja da on ovdje trajno ostane", istakao je Dodik.\nSrpski član Predsjedništva BiH je zahvalio Rusiji za podršku Srpskoj i poštovanje međunarodnog prava. Dodik je izrazio zahvalnost Srbiji, za koju je rekao da je lider u regionu.\nKada je riječ o Crnoj Gori, Dodik je izrazio nezadovoljstvo odnosom crnogorke vlasti prema srpskom narodu.\n"Niko nije dobio bitku protiv Boga, pa neće ni Crna Gora", rekao je Dodik, komentrarišući usvajanje spornog Zakona o slobodi vjeroipspovijesti.\nDodik je izrazio zahvalnost Kini za podršku u brojnim projektima.\nPrijemu su prisustvovali predsjednica Republike Srpske Željka Cvijanović, predsjednik Vlade Radovan Višković i predsjednik Narodne skupštine Republike Srpske Nedeljko Čubrilović.\nPredsjednik Republike Srpske Željka Cvijanović izjavila je da je večerašnji božićni prijem koji je u sjedištu Republike Srpske u Istočnom Sarajevu priredio srpski član Predsjedništva BiH Milorad Dodik bio prilika da se pošalju slika mira, stabilnosti i želje za dobrom saradnjom.\nIstičući da je Srpska svakim danom razvijenija, bolja i modernija, da rastu plate i penzije, Cvijanovićeva je konstatovala da političari treba da se usmjere na rješavanje životnih problema građana, bez rasipanja energije na druge stvari.\nPrisutni su bili i predsjedavajući Savjeta ministara Zoran Tegeltija, ambasador Ruske Federacije u BiH Petar Ivancov, te brojne druge visoke zvanice.\nPredsjednik Narodne skupštine Republike Srpske Nedeljko Čubrilović izjavio je da današnja poruka srpskog člana Predsjedništva BiH Milorada Dodika na božićnom prijemu Istočnom Sarajevu predstavlja poziv na mir, toleranciju i izgradnju zajedništva na svim elementima koji ujedinjuje ljude u BiH.\nČubrilović je za Radio-televiziju Republike Srpske rekao da treba očekivati da se u BiH, formiranjem Savjeta ministara i konstituisanjem konačno svih nivoa vlasti, da snažan impuls ukupnom razvoju zemlje.\nOn smatra da se konačnim formiranjem vlasti na nivou BiH može očekivati da do punog izgražaja dođe pokretanje većih projekata koji će dovesti do povećanja zapošljavanja.\n"Mjera slobode srpskog naroda u Srpskoj je mjera slobode drugih"\nDodik je izjavio da je srpski narod u Republici Srpskoj naučio da je mjera sopstvene slobode mjera slobode drugih i drugačijih u Srpskoj.\n"U tom pogledu imamo jedan putokaz koji je prije svega putokaz mira, sabiranja, razvoja, uvažavanja", rekao je Dodik novinarima u Istočnom Sarajevu, gdje je bio domaćin božićnog prijema.\nPrema njegovim riječima, prijem je prilika da se sa drugima podijele poruke mira, stabilnosti, želje za porodičnu sreću i zdravlje, želje da društvo, region i cio svijet ostanu mirni i da nijedno ljudsko biće ne strada u bilo kakvom sukobu.\nKonstatujući da je ovo prilika za sumiranje rezultata u prošloj godini, Dodik je podsjetio da je Republika Srpska uspjela da u 2019. godini formira vlast i da održi ekonomiju u pozitivnom trendu, te nastavi sa investicijama.\nSrpski član Predsjedništva BiH podsjetio je da je krajem godine formiran Savjet ministara.\n"Naša je namjera da pokušamo da zajedno sa partnerima u BiH radimo u saradnji i punom uvažavanju na svim pitanjima o kojima se slažemo", istakao je Dodik, navodeći da će teška pitanja biti rješavana u svjetlu mira i sabornosti, kao što su to božićni dani.\nOn je istakao da Republika Srpska danas, kao i prethodnih dana šalje poruke stabilnosti i mira, želje da doprinese ukupnom razvoju, ali uz očuvanje sopstvenog identiteta, zajedno sa narodom koji čini većinu, bez namjere da bilo kome drugome i drukčijem bilo šta loše bude učinjeno.\n"Naravno da za to treba imati dovoljno strpljenja", zaključio je Dodik.\nPrijemu u sjedištu Republike Srpske u Istočnom Sarajevu prisustvovali su predsjednici Republike Srpske Željka Cvijanović, Narodne skupštine Srpske Nedeljko Čubrilović, Vlade Republike Srpske Radovan Višković, kao i predsjedavajući Savjeta ministara Zoran Tegeltija i zamjenik predsjedavajućeg Doma naroda parlamenta BiH Nikola Špirić.\nPrisutni su bili i predstavnici zajedničkih institucija, diplomatskog kora i međunarodnih institucija u BiH, kao i brojni predstavnici javnog života.\n"Republika Srpska odbacuje odluku Ustavnog suda BiH o 9. januaru"\nDodik je izjavio sinoć u Istočnom Sarajevu da je najpametnije da Ustavni sud BiH povuče svoju odluku o 9. januaru, jer Republika Srpska neće odustati od datuma kad je u miru nastala 1992. godine.\n"To nije fer, pošteno, ni pravnički, bez obzira što dio javnosti u BiH pokušava da se sakrije iza nekog prava", rekao je Dodik novinarima u sjedištu Republike Srpske, gdje je bio domaćin božićnog prijema.\n"Nigdje se ustavni sud ne bavi takvim stvarima kako što se bavi ovdje", konstatovao je Dodik i dodao da je odluka Ustavnog suda BiH o 9. januaru pokušaj da se kreiraju rješenja po volji jednih i na štetu drugih.\n"Za svaku igru potrebno je nekoliko igrača. Republika Srpska nijednog trenutka 1992. nije planirala nikakav sukob u BiH, ali je htjela da zaštiti srpski narod", zaključio je Dodik.\n11.01.2020. u 10:27h


Otvorena Roditeljska kuća za smeštaj dece obolele od raka – Nadlanu.com\nOtvorena Roditeljska kuća za smeštaj dece obolele od raka\nBEOGRAD, 3. februara 2010. (Beta) - U Institutu za majku i dete "Dr Vukan Čupić" u Beogradu je u sredu svečano otvorena "Roditeljska kuća" u kojoj će biti smeštena deca obolela od malignih bolesti i njihovi roditelji tokom lečenja i oporavka.\nSpecijalno odeljenje za smeštaj dece obolele od raka je prva takva ustanova u Srbiji i ima ukupno 12 opremljenih apartmana (osam za smeštaj dece i roditelja i četiri za smeštaj lekara i stručnjaka), dnevni boravak za decu, kuhinju, trpezariju, ostave, prostorije za pranje, sušenje i peglanje veša, a sa bolnicom je povezano hodnikom.\n"Roditeljska kuća" omogućiće roditeljima koji žive van Beograda da za vreme trajanja lečenja budu sa decom koja nisu na bolničkom već na ambulantnom lečenju kao i za odlaske na svakodnevne kontrole i terapije.\nU Srbiji od malignih bolesti godišnje oboli oko 200 dece, a do sada su roditelji iz unutrašnjosti za vreme lečenja i terapija morali da iznajmljuju stanove, što je za mnoge bilo finansijski neizdrživo. Izgradnju prve "Roditeljske kuće" u Srbiji inicirala je direktorka Republičkog zavoda za zdravstveno osiguranje Svetlana Vukajlović, a projekat je podržao grad Beograd.


Upozorenje:Danas i sutra stiže solarno geomagnetska bura - Studio B\nUpozorenje:Danas i sutra stiže solarno geomagnetska bura\nUpozorenje:Danas i sutra stiže solarno geomagnetska bura Tanjug\nDruštvoDrustvo Pocetna 06. 09. 2017. 17:59:29\nIntenzivna solarno geomagnetska bura, najavljena za danas i sutra na pdručju Srbije, može da izazove probleme u radu satelitskih i komunikacionih sistema, elektro mreže i distributivnih sistema, meteorološke prilike, ali i na zdravlje ljudi, posebno meteoropata i hipertoničara, pa im se savetuje da postupaju po uputstvima lekara.\nKako je saopšteno iz Republičkog geodetskog zavoda, solarna geomagnetska bura može da izazove probleme u radu mobilne telefonije, GPS tehnologija, radarskih sistema i sistema za navigaciju, a bioritmička, radna i fizička aktivnost meteoropata i hipersenzitivnih ljudi mora biti prilagođena situaciji.\nIz Geodetskog zavoda upozoravaju da ovu najavu solarne geomagnetske bure treba iskoristiti za preduzimanje određenih mera.\nGeomagnetska opservatorijska merenja je potrebno izvoditi po posebnom režimu rada, navodi se u saopštenju..\nIz Geodetskog zavoda savetuju da „kada znao kakvi e geomagnetski dani najavljuju, onda je lakse pripremiti telo i dušu, da tu uzburkanu magnetizaciju unesu i prenesu u nase živote“.\nNavodi se i da u okviru Republičkog geodetskog zavoda postoji organizovana Geomagnetska opservatorija Grocka na kojoj se izvode ispitivanja solarno-geomagetskih poremećaja.\nNa osnovu međunarodne saradnje i razmene opservatorijskih geomagnetskih podataka u okviru INTERMAGNET-a, Svetske mreže geomagnetskih opservatorija naša Opservatorija može dati najavu, odnosno prognozu dolarne bure i sa njom pvoezane jonosferske i geomagnetske bure.


Pšenica na novom cenovnom maksimumu - POLJOPRIVREDNIK specijalizovani list za selo\nPšenica na novom cenovnom maksimumu\nDatum kreiranja petak, 13 maj 2022 14:50\nMnogo veća ponuda svih primarnih poljoprivrednih proizvoda zabeležena je tokom cele nedelje na robno-berzanskom tržištu. Pšenica, kako navodi Ana Jakšić u nedeljnom izveštaju Produktne berze u Novom Sadu, beleži rast cene i novi cenovni maksimum, dok s druge strane cene kukuruza i soje su u padu. Ukupno je prometovano 4.380 tona robe, čija finansijska vrednost iznosi 224.221.800,00 dinara.\nNa tržištu kukuruza, od početka nedelje bila je primetna povećana ponuda, dok su kupci bili manje zainteresovani za kupovinu. Ponude su se početkom nedelje kretale na cenovnom nivou od 33,70 do 34,50, da bi usled slabije tražnje, došlo do negativnog cenovnog trenda. Krajem nedelje kukuruz je bio nuđen po nižim cenama, od 32,80 do 33 din/kg. Kupoprodajni ugovori su zaključeni u rasponu cena od 33 do 34 din/kg. Ponderisana cena iznosi 33,33 din/kg, što predstavlja pad cene od 1,98% u odnosu na prošlu nedelju. Trgovalo se i kukuruzom sa povišenim procentom vlage u cenovnom rasponu od 33,20 do 33,70 din/kg.\nNajveći udeo u trgovanju na Produktnoj berzi, ove nedelje beleži pšenica. Povećana aktivnost učesnika na ovom tržištu, u odnosu na prethodni period, dovela je do nove rekordne cene ove žitarice. Trgovanje pšenicom započeto je po ceni od 39,50 din/kg, a kako je nedelja odmicala, ponude su dostizale viši cenovni nivo. Najviša ponuđena cena bila je 41 din/kg, međutim realizovanih ugovora na ovom nivou nije bilo. Krajem nedelje, realizovani ugovori su dostigli cenu od 40,50 din/kg, što je najviša registrovana cena za pšenicu rod 2021. godine. U odnosu na prošlu nedelju, ova žitarica beleži rast cene od 1,14%. Ovonedeljna ponder cena iznosi 40,19 din/kg.\nS druge strane, za razliku od tržišta žitarica, tržište soje je kako je nedelja odmicala bilo u padu. Početkom nedelje soja je trgovana po ceni od 82 din/kg, dok su ponude dostizale i više cenovne nivoe. Međutim, tražnja na dosta nižem cenovnom nivou od ponude je tokom nedelje ukazivala na tendenciju pada cene ove uljarice. Ugovori tokom nedelje zaključivani su na nižem cenovnom nivou u odnosu na početak nedelje, od 79 do 80 din/kg. Soja na paritetu CPT trgovana je po ceni od 82,70 din/kg. Na samom kraju nedelje zabeležena je potpuna pasivnost učesnika na ovom tržištu. Ponder cena za ovu nedelju iznosi 80,16 din/kg, što ukazuje na negativan trend kretanja od -4,46%, u odnosu na prošlu nedelju.


Predstavljeni rezultati istraživanja „Socijalna distanca etničkih zajednica u Srbiji“ - Centar za istraživanje etniciteta\nNa konferenciji održanoj 30. septembra u Medija centru predstavljeni su rezultati istraživanja.\nDuže od decenije stručnjaci Centra za istraživanje etniciteta ukazuju na probleme u vezi sa politikom multikulturalizma u Srbiji. Proteklih godina realizovano je nekoliko projekata u kojima je ukazivano na pravne i političke nedostatke i nastojali smo da istraživanjima ukažemo na probleme koji suštinski opterećuju međuetničke odnose i ostvarivanje prava nacionalnih manjina. Međutim, raspravi koja se vodila o tim problemima nedostajali su podaci na osnovu kojih bi se merili efekti mera u javnim politikama kojima su uređena prava nacionalnih manjina. U nastojanju da pomognemo da se ti podaci prikupe pokrenut je projekat, u saradnji sa Institutom društvenih nauka i uz podršku Fondacije za otvoreno društvo, koji smo radno zvali Etnička distanca, ali koji je postao mnogo više od toga.\nMetodologija koju su razvile kolege iz Instituta društvenih nauka koju su predstavili na konferenciji prevazišla je početne projektne ambicije. Koncipiorano je istraživanje tako da je pored merenja međusobne socijalne bliskosti, odnosno udaljenosti etničkih zajednica u Srbiji, procenjivan i potencijal za društvenu integraciju manjina, diskriminaciju na nacionalnoj osnovi i zadovoljstvo pripadnika nacionalnih manjina ostvarivanjem priznatih prava.\nDobijeni podaci predstavljaju osnov za dalja istraživanja i Centar će svakako zagovarati primenu ovih podataka u praksi, prilikom kreiranja novih mera u javnim politikama, evaulacije postojećih, pisanja izveštaja i daljih projekata.


„Od sumraka do vaskrsenja Lovćena“- prvo predstavljanje javnosti u Zvorniku - infoBirač\n„Od sumraka do vaskrsenja Lovćena“- prvo predstavljanje javnosti u Zvorniku\nZvornik je sinoć, uoči Savindana, bio domaćin prvog predstavljanja knjige „Od sumraka do vaskrsenja Lovćena“ koju je početkom januara izdala Pravoslavna fondacija iz Beograda.\nGradonačelnik Zvornika Zoran Stevanović naglasio je da je lijepo što se promocija održava uoči Svetog Save, dodavši da smo u specifičnoj situaciji, jer je jedna divna tradicija obilježavanja Svetosavske nedjelje duga 28 godina prekinuta zbog pandemije virusa korona.\n– Večeras je trebala biti Svetosavska akademija i želeći da održimo tu sponu priredili smo, zajedno sa našim prijateljima iz Pravoslavne fondacije, promociju jedne divne knjige. Naš grad ima divnu nit koja nas povezuje sa Lovćenom, a to je naša crkva na Đurđev koja je replika lovćenske kapele – rekao je gradonačelnik u obraćanju na sinoćnjem događaju istovremeno uputivši čestitke učenicima i prosvjetnim radnicima povodom školske slave.\nO knjizi su govorili predsjednik Upravnog odbora fondacije i priređivač monografije Ranko Gojković, te članovi Upravnog odbora Dragan Elčić i Željko Čurović čiji se tekstovi nalaze u knjizi, kao i Blažo Vujović, član grupe Beogradski sindikat.\nPodsjećajući da su Njegoševu kapelu na Lovćenu srušili Austrougari za vrijeme Prvog svjetskog rata, Gojković je rekao da je na neki način Njegoševo prokletstvo do današnjeg dana na Crnoj Gori sve dok se mošti crnogorskog vladara i vladike ne vrate u svoje prirodno počivalište u crkvu.\nGojković je istakao da je Njegoš bio pravoslavni epsikop i njegovo je mjesto u lovćenskoj kapeli, a nikako u nekom masonskom mauzoleju, čudovištu koje je napravljeno protiv volje srpskog naroda.\n– Sigurno je da ovo nepočinstvo Mila Đukanovića ne bi sve ove godine bilo moguće u Crnoj Gori da nije bilo takve situacije sa Njegoševom kapelom na Lovćenu – rekao je Gojković.\nPrema njegovim riječima, nama se na neki način posrećilo da zvršimo ovu knjigu u vrijeme kada je pred svoje blaženo upokojenje mitropolit Amfilohije aktuelizovao pitanje izgradnje Njegoševe kapele na Lovćenu.\nGojković je istakao da se najvrednije misleće u srpskom narodu našlo u knjizi „Od sumraka do vaskrsenja Lovćena“ i naglasio da je vladika i vladar Njegoš obavezao Crnogorce da ga sahrane u njegovoj crkvi na Lovćenu koju je sam podigao 1846. godine, a koju su kao simbol pravoslavnog srpstva austrougarske okupacione snage rušile 1916, a italijanske 1942. godine.\n– To je moja potonja želja, koju u vas ištem da je ispunite – ako mi ne zadate Božju vjeru da ćete tako učinjet kako ja hoću, onda ću vas ostaviti pod prokletstvom, a moj posljednji čas biće mi najžalosniji i tu moju žalost stavljam vam na dušu – riječi su kojima je Njegoš obavezao Crnogorce da ga sahrane u crkvi na Lovćenu – rekao je Gojković.\nElčić je istakao da mu je čast što je prvo predstavljanje knjige baš u Zvorniku i da odatle kreću sa narednim promocijama.\n– Glavna stvar na koju je cijela ova energija usmjerena jeste da se pokrene ponovo ta priča, odnosno da se vrati nešto što je sklonjeno, što je bilo potpuno izgubljeno i da se taj amanet Petra Petrovića Njegoša ispuni, da se kapela ponovo izgradi onako kako je on dao zavjet i amanet srpskom rodu u cjelini. Važno je da se na tome radi i ovo je jedan skroman doprinos u tom pravcu. Кnjiga je izašla oko Božića i kako u Srbiji tako u Republici Srpskoj od ovog trenutka ona će imati svoj život u svim gradovima i u okviru tog projekt pripremamo i film – naveo je Elčić.\nČurović, koji je predsjednik Saveza Srba iz Crne Gore rekao je da nije znao za repliku Njegoševe kapele u Zvorniku dodavši da ništa nije slučajno, kao što nije slučajno da baš uoči Savindana i baš u Zvorniku prave prvu promociju o lovćenskoj kapeli.\nOn je, između ostalog istakao, da konačno treba da se okrenemo sebi, kao i da treba organizovati mobu kako bi svako uzeo po jedan kamen od oko 60 posto koliko se još nalazi od stare kapele na Ivanovim koritima, nosio ga na Lovćen kako bi sazidali kapelu.\n„Tako ćemo ispuniti Njegošev amanet i vratiti se sebi.“\nVujović, koji je član „Beogradskog sindikata“, rekao je da i neke stvari u njegovom životu, u životu njegovih drugova i grupe, Pravoslavne fondacije i svih onih litija nisu slučajne, da su se poklopile i povezale ih kao ljude na jednom zajedničkom poduhvatu.\n– Čovjek koji je izuzetna veličina i koji nas je okupio u svakom od tih djelovanja je blaženopočivši Amfilohije. Suština našeg nacionalnog bića je svetosavlje koje je jedini siguran i ispravan put kojeg treba da se družimo tako da smo mi u tim trenucima koje smo proveli sa mitropolitom na litijama dobili jednu izuzetnu inspiraciju. Narod je u litijama iznio jednu veličanstvenu borbu koja je sada već iza nas i mislim da je to nešto što je istorijsko, ne samo za srpski narod, nego za cijeli svijet, u vrijeme bunta u nekim revolucijama, u nekim previranjima, litije su nešto nezapamćeno. Ta simbolika naše pjesme, nadam se da će se prijeneti na ovo što mi kao Pravoslavna fondacija pokušavamo da uradimo, a to je da svane zora i na Lovćenu, da se kapela vrati gdje joj je mjesto i zemni ostaci velikog Njegoša – istakao je Vujović.\nPravoslavna fondacija nastala je prije nešto više od godinu dana po blagoslovu blaženopočivšeg mitropolita Amfilohija, prije svega sa idejom očuvanja vjerskog i kulturnog identiteta srpskog naroda ma gdje se nalazio.\nIzvode iz tekstova na promociji čitao je prof. Zoran Кuljić, a pjesme „Sveta Anastasija srpska“ i „Veseli se srpski rode“ otpjevala je Anđela Кulić, učenica OMŠ „Vojin Кomadina“ uz instrumentalnu pratnju profesora gitare Damjana Stanišića. Tokom pomocije na velikom platnu prikazan je spot „Beogradskog sindikata“ i pjesma „Sviće zora“.\n22 Decembra, 2018 22 Decembra, 2018 admin


Stefanović: Srbija je prva jedino na listama za korupciju - NOVA portal\nStefanović: Srbija je prva jedino na listama za korupciju\nPolitika Autor:Jelena Jelovac30. Sep. 202015:2718 Komentara\nPrema Forbsovoj listi koja rangira zemlje po bezbednosti od kovida Srbija je 99 od 100 zemalja. Iza nas je samo Kolumbija, a u društvu smo Moladavije, izjavio je zamenik predsednika Stranke slobode i pravde Borko Stefanović.\nU današnjem obraćanju na Fejsbuku Stefanović je dodao:\n“Srbija je na listama koje pokazuju stanje demokratije u društvu sa izbornim autokratijama poput Belorusije, Mađarske, Turske. Samo na jednoj listi Srbija je na vrhu. Vučićev režim je od Srbije napravio najkorumpiraniju zemlju u Evropi prema podacima Instituta u Bazelu”, rekao je Stefanović.\nKako dalje kaže „ako ovome dodamo da režim uporno obmanjuje i domaću i međunarodnu javnost i da je čak po priznanju doktora Predraga Kona objavio netačne brojeve umrlih od kovida, jasno je zašto je odgovor o finansijskom aranžmanu između UKEF i Vlade Srbije za izgradnju “Moravskog koridora“, tražio od ambasadorke Velike Britanije u Srbiji, kao i izvršnog direktorora UKEF-a.\nINTERVJU Borko Stefanović: Car je go, pobedićemo 2022.\n14. Jun. 2020 40\nBorko Stefanović: Vučić će sve obećati da ostane na vlasti\n14. Sep. 2020 20\nBorko Stefanović: Vesić da objasni svoje veze sa huliganima\n“Detalji ovog dogovora su umotani u tajnovitost i mrak, bez bilo kakvog opravdanog razloga. Verujemo da spomenuti finansijski aranžman između UKEF i Vlade Srbije mora biti otvoren za javno istraživanje, uvid i potpuno trnansparentan. Ne postoji\nništa u vezi ovog kreditiranja i obezbeđivanja finansijske kreditne potpore izgradnji “Moravskog koridora” što mora biti sakriveno, posebno jer je UKEF javna agencija, pod javnom i državnom kontrolom Ujedinjenog kraljevstva, koja se finansira od strane britanskih poreskih obveznika”, navodi Stefanović i dodaje da veruje da je javno finansiranje, budžetiranje, kreditiranje i pravljenje aranžmana sa stranim Vladama kojima se dodatno kreditno opterećuju naši građani, stvar sa kojom mora biti upoznata nasa javnost.\nUtisak nedelje: Nije proizvedena maska za mržnju


Potpisani kolektivni ugovori s predstavnicima tri sindikata iz oblasti zdravstva\nKao važan segment odredbi ovih kolektivnih ugovora, predviđeno je povećanje satnice sa 2,60 KM na 2,76 KM u oblasti zdravstva za područje Kantona Sarajevo, kao i svih koeficijenata\n„Znamo da je, posebno Sindikat radnika u zdravstvu KS odbijao kolektivni ugovor i da je to trajalo već 3,5 godine, ali je ministar napokon iskoordinirao dogovor. Pored toga, zadovoljni s ovih pregovora otišli su i predstavnici Sindikata doktora medicine i stomatologije i Strukovnog sindikata medicinskih sestara i tehničara. Sretan sam da možemo ući u novu eru, u kojoj je potpuno stabiliziran zdravstveni sistem“, naveo je premijer Forto.\n„Nesebičnu pomoć u tom procesu pružali su premijer Forto i kompletna Vlada KS. Želim istaći i kooperativnost svih sindikata, pa i ovoga koji najduže štrajka, već 3,5 godine. Međutim, pokazali smo da smo jedina od zadnje tri vlade koji su se s njima uspjeli dogovoriti, na obostrano zadovoljstvo“, naveo je ministar Vranić, stoji u saopćenju za javnost Službe za protokol i press Kantona Sarajevo.\n#Vlada KS#zdravstveni radnici\nUvećana podrška naučnoistraživačkom i umjetničkoistraživačkom radu\nVlada KS poziva općinska vijeća da ponište odluke o drastičnom povećanju komunalnih taksi\nOdluka kantonalnih vlasti: Gradi se velika fabrika peleta, vrijediće 8,5 miliona KM


Kobi Brajant otkazao učešće na Svetskom prvenstvu u Japanu\nPet dana pred početak priprema za Svetsko Prvenstvo, koje se od 19. avgusta do 3. septembra igra u Japanu, selekcija Sjedinjenih Američkih Država pretrpela je možda najteži udarac.\nKobi Brajant, sa impresivnih 35,4 poena po meču najbolji strelac NBA lige u protekloj sezoni, podvrgnut je manjoj operaciji desnog kolena i neće biti na raspolaganju stručnog štaba, na čelu sa Majkom Križevskim, jer će mu za potpuni oporavak biti neophodno između osam i 12 nedelja. Organizacija USA Basketball, koja vodi brigu o svim muškim i ženskim američkim selekcijama, saopštila je da će Brajant ipak prisutvovati delu priprema u Las Vegasu (19-25. jul), kao i da će putovati sa timom u Kinu i Južnu Koreju, i biti na završnom turniru u Japanu.\n"Verujemo da će se Kobi brzo oporaviti i drago nam je da je izrazio želju da što je moguće više bude uključen u tim tokom priprema i takmičenja", rekao je izvršni direktor USA Basketball-a, Džeri Kolanđelo. "Njegovo prisustvo poboljšaće atmosferu u ekipi i doneti važnu lidersku ulogu van parketa", dodao je Kolanđelo.\nBrajantov otkaz je četvrti ove nedelje za američku selekciju, koja pokušava da popravi utisak koji je ostavila na poslednja dva velika takmičenja. Prethodno, otkazali su Džej Džej Redik, zbog povrede leđa, Pol Pirs, koji će u avgustu imati lakšu operaciju lakta, i Lamar Odom, iz porodičnih razloga (nedavno mu je preminuo sin star šest i po meseci).\nUSA Basketball je spisku pozvanih u trening kamp nedavno dodao plejmejkera Čikago Bulsa, Kirka Hajnrika, i najboljeg srednjoškolca protekle sezone, Grega Odena, koga su mnogi videli kao prvog pika na nedavnom NBA draftu, da nije promenjen kolektivni ugovor i zabranjeno biranje igrača mlađih od 19 godina.


Dr Peng: Srbija će moći da odahne za mesec ili dva\nIzvor: B92, 28.Mar.2020, 10:27 (ažurirano 02.Apr.2020.)\nKineski stučnjak za kontrolu i prevenciju zaraznih bolesti Peng Džićijang uveren je da će Srbija za mesec ili dva uspeti da epidemiju koronavirusa stavi pod kontrolu.\n"Vaše rukovodstvo pokazuje veliku odlučnost, narod veruj Vladi. I ja verujem da će tako biti", rekao je za "Novosti" doktor Peng, koji predvodi šestočlani tim lekara iz Kine koji su došli u Srbiju da pomognu u borbi sa epidemijom.\nOn dodaje da će, ako se budu poštovale mere, za mesec ili dva >> Pročitaj celu vest na sajtu B92 << epidemija Kovida -19 u Srbiji krenuti silaznom putanjom.\nGovoreći o tome od čega zavisi dalji tok epidemije, pošto Srbija ulazi u četvrtu nedelju, on kaže da to najviše zavisi od toga koliko će naša zemlja brzo otkriti obolele, pogotovi one koji su u kućnoj izolaciji.\n"Njih što pre treba smestiti u bolnice i lečiti. Takođe, moraju se smestiti u kolektivni karantin svi koji su bili u kontaktu sa obolelima. U kućnoj izolaciji vrlo je teško izbeći širenje zaraze. Mi u Kini smo se u to uvereili", naglasio je.\n"Prema ljudima koji su izolovani kod kuće i ne žele u kolektivni smeštaj, trebalo bi primeniti prinudnu izolaciju. Ogromna prednost je snaga koju je pokazala vaša vlada. To je slično kao u našoj Kini. Ukoliko veliki broj institucija zajednički krene u borbu, lako ćete stići do pobede", poručuje on.\nKineski lekar: Srbija će za mesec ili dva uspeti da epidemiju stavi pod kontrolu VIDEO\nBeograd -- Lekari koji su deo kineskog ekspertskog tima uvereni su da će Srbija za mesec ili dva uspeti da epidemiju koronavirusa stavi pod kontrolu...U eksluzivnoj izjavi za televiziju Prva dr Peng Dićujang rekao je da su za borbu protiv virusa potrebna tri uslova: da se rano otkrivanje, rani izveštaj...


OTPISANO 106 MILIONA KM KREDITA Dužnici NE VRAĆAJU ZAJMOVE IRB-u koje je odobrila Vlada RS - Biznis info portal - Bilans.ba\nHomeVijestiOTPISANO 106 MILIONA KM KREDITA Dužnici NE VRAĆAJU ZAJMOVE IRB-u koje je odobrila Vlada RS\nOTPISANO 106 MILIONA KM KREDITA Dužnici NE VRAĆAJU ZAJMOVE IRB-u koje je odobrila Vlada RS\nVeći broj pravnih lica kojima je, na osnovu odluka Vlade Republike Srpske, Fond za razvoj i zapošljavanje RS odobravao direktne zajmove kasni sa vraćanjem kredita, dok pojedini korisnici svoje obaveze uopšte ne izmiruju. Fond je otpisao čak 106,3 miliona KM kredita.\nZbog loših plasmana gubitak do visine kapitala Fonda za razvoj i zapošljavanje RS, kojim upravlja Investiciono-razvojna banka (IRB), iznosi 85,7 miliona KM, dok je u prošloj godini imao dobit od 3,8 miliona KM.\nU revizorskom izvještaju Fonda za 2020. godinu, kojem je Glavna službe za reviziju javnog sektora RS dala pozitivno mišljenje, navedeno je da je gubitak do visine kapitala nastao kao rezultat poslovnih aktivnosti Fonda u prethodnom periodu, piše Capital.\n„Revizijom naplate potraživanja za glavnicu i kamatu zajmova pravnim licima koje odredi Vlada RS (plasmani iz sredstava Evropske investicione banke i plasmani zdravstvenim ustanovama) utvrđeno je da veći broj korisnika zajmova svoje dospjele obaveze ne uplaćuje najkasnije u roku do pet dana od dana dospjeća anuiteta na naplatu, kao i da pojedini korisnici svoje obaveze ne plaćaju“, navedeno je u izvještaju.\nDodaje se i da je, u cilju zaštite sredstava, Fond u ranijem periodu preduzimao mjere prinudne naplate nad pokretnom i nepokretnom imovinom dužnika, pokretao sudske sporove radi naplate potraživanja, zaključivao ugovore o reprogramu potraživanja, kao i prijavljivao potraživanja i vršio naplatu duga od dužnika iz stečajne mase, u slučaju otvorenog stečajnog postupka nad dužnikom.\nFond garantovao za obaveze MUP-a i Ustavnog suda\nU izvještaju revizije navedeno je i da je Fond u junu 2020. godine izdao garanciju za dobro izvršenje posla kojom je garantovao za obaveze Ministrastva unutrašnjih poslova RS od 924.768 КM prema jednom preduzeću.\nFond garantovao i za obaveze Ustavnog suda RS prema u iznosu od 566.168 КM, dok je krajem 2020. godine izdao još jednu garanciju za obaveze MUP-a od 121.610 КM.\n„Dugoročni krediti u zemlji iskazani su u bruto iznosu od 291,5 miliona КM, ispravke vrijednosti u iznosu od 106,3 miliona i neto vrijednosti u iznosu od 185,1 milion KM. Odnose se na plasmane date posredstvom finansijskih institucija i direktne plasmane odobrene iz sredstava Fonda, Evropske investicione banke i Svjetske banke“, piše u izvještaju.\nRevizija je utvrdila da Fond ima problema i u naplati potraživanja po kupljenim obveznicama.\n„Utvrđeno je da ima određenih kašnjenja u rokovima njihove naplate za tri preduzeća za koja je Fond odobrio reprogram naplate i koja su u značajnom iznosu ispravljena. Naplata po osnovu kupljenih obveznica Republike Srpske, jedinica lokalne samouprave i banaka se u 2020. godini odvijala prema planu otplate bez materijalno značajnog kašnjenja“, dodaje se u izvještaju.\nInače, Fond za razvoj i zapošljavanje RS nije bio predmet kontrole Glavne službe za reviziju javnog sektora RS punih osam godina.\nObjava OTPISANO 106 MILIONA KM KREDITA Dužnici NE VRAĆAJU ZAJMOVE IRB-u koje je odobrila Vlada RS prenesena sa portala Aloonline.ba.